Ўзбекистон-Корея: кимга нима керак? - BBC News O'zbek\nЎзбекистон-Корея: кимга нима керак?\nЎзбекистон Президенти Ислом Кaримовнинг Корея республикaсигa рaсмий тaшрифи кутилмоқда. Корея республикaси президентининг мaтбуот хизмaти сафар 27 май куни бошланишини маълум қилган.\nМaтбуот хизмaтининг тaъкидлaшичa, "Бу сaфaрги тaшриф давомида иккaлa мaмлaкaт учун ҳaм мaнфaaтли бўлгaн бир қaтор мaсaлaлaр кўриб чиқилaди".\nТашрифнинг расмий дастури бошланишидан аввал эса, Сеулда икки мaмлaкaт иқтисодиёт рaҳбaрлaри вa 200 нaфaргa яқин йирик тaдбиркорлaр иштирокидa бизнес форуми бўлиб ўтди.\nУшбу бизнес форумидa иккaлa мaмлaкaтнинг келaжaк иқтисодий режaлaри, биргaликдa олиб борилиши мўлжaллaнaётгaн лойиҳaлaр, кимё, трaнспорт, логистикa йўнaлишлaридa ҳaмкорликни кучaйтириш мaсaлaлaри кўриб чиқилди.\nБизнес форумдa Ўзбекистондa кимё зaводи қурилишигa оид 5 тa лойиҳa келишиб олинди вa икки томонлaмa aнглaшув битими имзолaнди.\nКорея Республикaси сaноaт вaзирлиги хaбaригa кўрa, ушбу бизнес форумидa нaфaқaт гaз, нефт вa кимё сaноaтигa оид ҳaмкорлик, бaлки дори-дaрмон, озиқ-овқaт вa электроникa соҳaсидaги келишувлар ҳaм муҳокaмa қилинди.\nБизнес форумидa қaтнaшгaн Корея Республикaси иқтисодиёт, режaлaштириш вa молия вaзири Чой Кёнг Хвaннинг айтишича, "Овроосиёнинг юрaги бўлгaн Ўзбекистон бизнинг энг муҳим ҳaмкоримиз вa дўстимиздир. Биз ушбу учрaшувлaр орқaли иккaлa мaмлaкaт тaдбиркорлaрининг эркин вa ҳеч қaндaй қийинчиликлaрсиз фaолият юритишлaригa эришиш истaгидaмиз".\nЎзбекистон вa Корея республикaси ўртaсидaги дипломaтик aлоқaлaр ўрнaтилгaн 1992 йилдaн буён корейс томони Ўзбекистон иқтисодигa 2 миллиaрд доллaрдaн ортиқ сaрмоя киритгaн.\nДaстлaбки йиллaри Корея томони Ўзбекистоннинг aвтомобилсозлик сaноaтигa сaрмоя киритгaн бўлсa, 2000 йиллaрдaн сўнг энергетикa вa логистикa соҳaлaригa қизиқиш билдирa бошлaди.\nЎзбекистон Шўролар Иттифоқи қулаши ортидан ўз иқтисодини қайта йўлга қўйиш илинжида йиллар мобайнида хорижий сармояларга кўз тикиб келаётгани маълум.\nЛекин иқтисод соҳасида асл ислоҳотларнинг ўтказилмагани, бизнес юритиш соҳасидаги беқарор вазият, валюта эркин конвертацияси йўқлиги туфайли хорижий сармоядорлар кўпда Ўзбекистонга қизиқиш билдирмайдилар.\nБироқ, шунга қарамай, Жанубий Кореянинг Ўзбекистонга қизиқиши асосида нималар ётади?\nТаҳлилчиларга кўра, Жанубий Кореянинг Ўзбекистонга қизиқиши асосан ҳеч қaндaй энергетик зaҳирaлaригa эгa бўлмaгaнлиги туфайлидир ва Жанубий Корея Ўзбекистоннинг гaз вa нефт мaнбaлaригa кўз тиккaн.\nСaлкaм бир йил aввaл - 2014 йил июн ойидa Корея президенти Пaрк Кин Хе Ўзбекистонгa тaшриф буюриб, гaз вa энергетикa соҳaсигa оид битимлaрни имзолaгaч, Устюрт вa Сургил ҳудудлaридa корейс гaз корпорaциясининг ишлaри aнчa жaдaллaшди.\nЎзбекистон иқтисодигa энг кўп сaрмоя киритгaн дaвлaтлaр орaсидa Корея Россия вa Хитойдaн кейинги поғонaни эгaллaйди.\nШунингдек, Ўзбекистон Мaркaзий Осиё бозорлaрини эгaллaш учун энг қулaй ҳудуд ҳисоблaнaди.\nКорея Ўзбекистонгa ўз мaҳсулотлaри экспортини ҳaм кўзлaяпти. Жумлaдaн, шу мaқсaддa юк тaшиш хизмaтлaри бўйичa ҳaм битимлaр тузилиши кутиляпти.\nКорейс томони ўзбек пaхтaсидaн ҳaм ўтa мaнфaaтдор. Йил бошидa ўзбек пaхтa дaлaлaридa болaлaр меҳнaтидaн фойдaлaнишигa қaрши Сеулдa кичик пикетлaр уюштирилгaн бўлсa-дa, корейс томони ўзбек пaхтaси импортигa муҳтож.\nМaълумотлaргa қaрaгaндa, корейс пули ҳисоблaнгaн - Воннинг 10.000 (ўн минглик) купюрaсини тaйёрлaшдa ўзбек пaхтaсидaн фойдaлaнилaди.\nКорея ОAВлaри тaъбирича, "Ўзбекистон Корея учун ҳaли кaшф қилинмaгaн бебaҳо мaъдaнлaр вa ўзлaштирилмaгaн имкониятлaр мaмлaкaти"дир.\nАйни вақтда ўзбекистонлик меҳнат муҳожирлари учун Жанубий Корея Россия ва Қозоғистондан сўнг учинчи мавқедаги манзилдир.\nЎзбекистон Меҳнат вазирлиги орқали ҳатто Жанубий Кореяга меҳнат шартномалари бўйича ишга ёллаб юборувчи тизим ҳам ишга солинган.


Луиза Галиулина: FIG қарорига эътирозим йўқ\n11 апрел 2021, Тошкент вақти: 05:48\nҚароргоҳи Лозанна шаҳрида жойлашган Халқаро Гимнастика федерацияси FIG ўтган ҳафта ўзбекистонлик Луиза Галиулинани олти ойга халқаро мусобоқалардан четлатиш ҳақида қарор чиқарди.\nБу қарор ўзбекистонлик гимнастикачининг Лондон Олимпиадаси пайти допинг истеъмол қилгани ва иккинчи текширув натижалари ҳам допинг борлигини тасдиқлаганини муносабати билан қабул қилинди.\n- Аввало менга қисқа муддат беришганидан хурсандман. Халқаро Гимнастика федерацияси қарорига эътирозим йўқ, дейди ўзбекистонлик гимнастикачи Озодлик мухбири билан суҳбатда.\nАйни пайтда ўзбекистонлик гимнастикачи Халқаро Гимнастика федерацияси қарори юзасидан тортишмаётгани допинг истеъмол қилганини тан олишини англатмаслигини таъкидлайди:\n- Менинг ўзим ҳам ҳайронман, қандай қилиб бунақа модда менинг танамда пайдо бўлиб қолганидан. Кимдир атайлаб буни овқатимга ташлаб қўйган бўлса керак. Яна билмадим. Бу препаратни фақат вазни ортиқча бўлган одам ичиши мумкин. Буни ичишга ҳеч қанақа ҳожат йўқ эди¸ дейди ўзбекистонлик спортчи.\nХалқаро Гимнастика федерацияси қарори 1 августдан кучга кирди ва 20 яшар Луиза Галиулина 2013 йилнинг 30 январига қадар спорт мусобақаларида қатнаша олмайди.\n- Ҳозир мана шу чеклов сабаб бир-иккита халқаро мусобоқаларда қатнаша олмадим, лекин бу мен учун катта фожиа эмас. Ҳозир ҳар куни тайёрланаяпман. Худо хоҳласа¸ феврал ойидан мусобоқаларда қатнаша оламан ва нимага қодир эканимни ёзда жаҳон кубоги мусобоқаларида исботлаб бераман, дейди Луиза Галиулина.\nЛуиза Галиулина Лондон Ёзги Олимпиадасида Ўзбекистонни тамсил қилган ягона спорт гимнастикачиси эди.\nМусобақалар бошланишидан уч кун олдин, 25 июл куни Галиулина допинг синовидан ўтган.\nҚонида тақиқланган фуроцемид моддаси топилганидан сўнг у дастлаб вақтинча мусобоқалардан четлатилди, кейин Олимпиада қишлоғидан ҳайдалди.\n- Бу мен учун ҳақиқий шок бўлди. Бунақа бўлишини кутмагандим. Бир неча кун ўзимга келолмадим. Ахир бу оддий мусобоқа эмас, Олимпиада ўйинлари эди. Гимнастика бўйича мен Ўзбекистондан ягона спортчи эдим, дейди Луиза Галиулина.\nМураббийлари унинг Олимпиада медалларидан бирини олишига умид қилишаётган эди.\n- Кўпкураш ва хода устидаги машқларда Луиза финалга чиқиши ва медаллардан бирини олишига кўз тикаётган эдик, дейди Аёллар гимнастикаси бўйича Ўзбекистон миллий жамоаси бош мураббийси Людмила Ли.\nГалиулина бир қатор халқаро мусобоқаларда муваффақиятли чиқишлари билан танилган ўзбек гимнастикачисидир.\nУ Қатарда 2005 йили бўлган Осиё чемпионати¸ ҳамда 2010 йили Хитойда ўтказилган Осиё ўйинларининг бронза медалларини қўлга киритган.\n2011 йилда спорт гимнастикаси бўйича Белгияда бўлиб ўтган Жаҳон кубоги мусобақаларида ҳам Галиулина учинчи ўринни олишга муваффақ бўлганди.\nЛуиза Галиулина Лондон олимпиадасида тақиқланган модда сабабли мусобақалардан расман четлатилган ўзбекистонлик ягона спортчи эмас.\nЎзбекистонлик дзюдочи Абдулла Тангриев қонидаги наша аломатлари топилганидан сўнг Лондон Олимпиадасига умуман қўйилмади ва унинг икки йилга халқаро мусобоқаларда иштирок этиши тақиқлаб қўйилди.\nЎзбекистонлик курашчи Сослан Тигиев қон намунасида ҳам спортчилар учун тақиқланган метилгексанамин моддаси аниқланганидан сўнг у бронза медалидан махрум этилди.


2021 йилда қозоғистонликларни нима кутмоқда? - Номадлар,Турклар,Қозоқ одатлари ва анъаналари,Қозоғистон табиати\n2021 йилда қозоғистонликларни нима кутмоқда?\n#солиқ #декларациялау #Қозоғистон #иқтисодиёт\nТадбиркорлар учун солиқдаги енгилликлар, умумий декларациялаш, ҚҚС қайтарилишини соддалаштириш. Иқтисодчи Арман Байғанов Qazaq TV телеканалига берган интервьюсида жорий йилда қозоғистонликларни кутаётган ўзгаришлар ҳақида гапириб берди. Унинг айтишича, 1 январдан кучга кирган қонунчиликдаги ўзгаришлар аввало мамлакат аҳолиси фаровонлигини оширишга қаратилган. Масалан, ўз нафақа жамғармаси ҳисобидан уй-жой шароитини яхшилаш, шунингдек, даволаниш учун ҳақ тўлашда фойдаланиш ҳуқуқи берилди. Фақат ўзи учун эмас, турмуш ўртоғи ва яқин қариндош-уруғлари учун ҳам тўлов қилиниши мумкин. Жорий йилда бу имкониятдан 721 минг нафардан зиёд қозоғистонлик фойдалана олади. Бундан ташқари, жорий йилдан республикада ялпи декларациялаш тизимига босқичма-босқич ўтиш бошланади. Аналитик фикрича, бу тадбир ҳар қандай истиқболли иқтисодиёт ривожланишида табиий босқич. Шунинг учун қозоғистонликлар бу янгиликдан чўчимаслиги лозим. Даромадлар ва мулкни декларациялаш эса жаҳон амалиётида яширин даромадларга қарши курашда солиқ назоратининг самарали воситаси, деб таъкидлади мутахассис.\nАРМАН БАЙҒАНОВ, ИҚТИСОДЧИ, ЭКСПЕРТ:\n- Аҳолининг декларация топшириш жараёни босқичма-босқич ўзгариб боришини айтишни истардим. Аввал давлат хизматчилари декларация топширарди, ҳозир бу жараёнга уларнинг турмуш ўртоқлари, қариндошлари, давлат ташкилотлари ходимлари ҳам қўшилади. Тегишлича, 2023 йилга бориб, аҳолининг барча қатлами декларация топширишга ўтади. Бу иш босқичма-босқич юз беради. Бу муҳим жиҳат. Мен таъкидлашни истаган иккинчи масала, ойлик ҳисоб кўрсаткичи ва яшаш учун зарур маблағ миқдори кўтарилади. Бу эса иқтисодиётни ривожлантириш учун амалга оширилаётган чора.\nТаъкидлаш жоизки, жорий йилдан бошлаб ойлик ҳисоб кўрсаткичи 2917 тенге миқдорида бўлади, энг кам маош миқдори ўзгармайди ва 42 минг 500 тенгелигича қолади. Энг кам пенсия миқдори 43 минг 272 тенгегача ортади. Яшаш учун зарур минимал маблағ миқдори 34 минг 302 тенге этиб белгиланди. Шунингдек, йил бошидан буён нафақа тўловлари 7 фоизга кўтарилди.\nИлон Маск Bloomberg ҳисобига кўра дунёнинг энг бой одамига айланди\nҚандай қилиб болалар жароҳатланишининг олдини олиш мумкин? Мутахассис маслаҳати


Бош сахифа > Янгиликлар > Амир Темур хиёбонида Соҳибқирон таваллудининг 679 йиллиги муносабати билан тантанали тадбир бўлиб ўтди\nАмир Темур хиёбонида Соҳибқирон таваллудининг 679 йиллиги муносабати билан тантанали тадбир бўлиб ўтди\nПрезидентимиз Ислом Каримов раҳнамолигида Соҳибқирон Амир Темур хотирасини эъзозлаш, ҳаёти ва фаолиятини чуқур ўрганиш, тарғиб этишга доимо алоҳида эътибор қаратилмоқда.\nАнъанага кўра 9 апрель куни пойтахтимиздаги Амир Темур хиёбонида Соҳибқирон таваллудининг 679 йиллиги муносабати билан тантанали тадбир бўлиб ўтди. Унда ёзувчи ва шоирлар, олимлар, талаба-ёшлар, кенг жамоатчилик вакиллари иштирок этди.\nХалқаро Амир Темур хайрия жамғармаси раиси Н.Ҳабибуллаев, тарих фанлари доктори Д.Юсупова, шахмат бўйича Ўзбекистон терма жамоаси аъзоси, халқаро гроссмейстер Н.Мўминова ва бошқалар Президентимиз Ислом Каримов раҳнамолигида маънавиятни юксалтириш йўлида амалга оширилаётган улкан ишлар жараёнида Амир Темур мероси шижоат, мардлик ва адолат намунаси сифатида қадр ва эъзоз топаётганини таъкидлади. Бинобарин, Соҳибқирон қудратли давлат асосчиси, илм-фан, маданият ва маънавият ҳомийси, дунё цивилизациясига беқиёс ҳисса қўшган буюк бунёдкордир.\nАмир Темур ва темурийларнинг давлатчилик, илм-фан, маданият, бунёдкорлик, бошқа соҳалардаги улкан ва бой меросини ўрганишга қизиқиш жаҳон миқёсида тобора ортиб бормоқда. Юртимизда ва хорижда темурийларнинг дунё цивилизацияси равнақига қўшган улкан ҳиссасига оид кўплаб асарлар яратилмоқда, илмий тадқиқотлар амалга оширилмоқда. Булар Соҳибқирон шахсияти ва уни етиштирган замин, тарихий шарт-шароитга доир янги-янги қирраларни кашф этишда муҳим аҳамият касб этмоқда.\nЗеро, давлатимиз раҳбари таъкидлаганидек, кимки ўзбек номини, ўзбек миллатининг куч-қудратини, адолатпарварлигини, чексиз имкониятларини, унинг умумбашарият ривожига қўшган ҳиссасини, шу асосда келажакка ишончини англамоқчи бўлса, Амир Темур сиймосини эслаши керак. Бобокалонимизнинг қудратли давлат, адолатли жамият барпо этиш, ўзаро ҳамжиҳатлик, бағрикенглик, барқарорлик, меҳр-оқибат муҳитини мустаҳкамлаш, халқ фаровонлигини таъминлашга оид эзгу тамойиллари бугун Ватанимиз ижтимоий-иқтисодий ҳаётининг асосий мезонига айланган.\nСоҳибқирон ўз тузукларида “Раият аҳволидан огоҳ бўлдим, улуғларини оға қаторида, кичикларини фарзанд ўрнида кўрдим. Ҳар ернинг табиати, ҳар эл ва шаҳарнинг расму одатлари, мизожидан воқиф бўлиб турдим. Ҳар бир ўлка ва шаҳар аҳлининг ашроф-улуғлари билан дўст тутиндим”, яна бир ўринда “ақлли кишилар ва кенгаш соҳиблари, эҳтиёткор, қатъиятли арбоблар, кейинини ўйлаб, олисни кўриб иш юритувчи кекса ва тажрибали кишиларни хос мажлисимга киритиб, уларнинг суҳбатларидан, ишларидан наф олиб, тажрибалар ҳосил қилардим”, деб қайд этади. Бу “Куч – адолатда” шиорига амал қилинган буюк салтанатда инсон ва унинг шаъну шавкати олий қадрият сифатида юксак баҳоланганидан далолат беради.\nБуюк бобомиз фаолияти, ўгитлари бугун ҳам бизга дастуриламал бўлиб хизмат қилмоқда. Юртбошимиз раҳнамолигида инсонни улуғлш, барча соҳада адолат тамойилига амал қилиш бўйича амалга оширилаётган ислоҳотлар ва уларнинг юксак самаралари бунга яққол далилдир. Зеро, Соҳибқирон меросини чуқур ўрганиш, тарғиб қилишдан асосий мақсад ҳам ана шу эзгу ниятлардир.\nДавлатимиз раҳбари ташаббуси билан Кексаларни эъзозлаш йили, деб номланган жорий йилда бу борадаги хайрли ишлар янада кенг тус олган. Ҳар бир инсонга, хусусан, ёши улуғ кишиларга эътибор ва ғамхўрлик кўрсатиш, нуроний отахону онахонларни рози қилиб, уларнинг дуою маслаҳатларини олиш ҳаётимизнинг барча жабҳаларида амалга оширилаётган ислоҳотларда янада ёрқин намоён бўлмоқда.\nЎзбекистон халқ артисти Афзал Рафиқов Амир Темур монологини, ёш шоир Фахриддин Ҳайит Соҳибқиронга бағишланган шеърини ўқиб берди.\nТадбир қатнашчилари Амир Темур ҳайкали пойига гуллар қўйди.\nМаросимда Ўзбекистон Республикаси Президентининг Давлат маслаҳатчиси Х.Султонов, Ўзбекистон Республикаси Бош вазирининг ўринбосари А.Икромов иштирок этди.\nШу куни Темурийлар тарихи давлат музейида “Амир Темур даврида илм-фан ва маданият ривожининг умумбашарий аҳамияти” мавзусида илмий анжуман бўлиб ўтди.\nТадбирда “Амир Темур – ёш рассомлар нигоҳида” кўрик-танлови ғолиблари тақдирланди. “Шоҳруҳия – Темурийлар даври бунёдкорлиги ёдгорлиги” кўргазмаси ташкил этилди.\nАмир Темур таваллудининг 679 йиллигига бағишланган тадбирлар Қорақалпоғистон Республикаси, барча вилоятларда бўлиб ўтмоқда.\nДилшод Каримов, Сарвар Ўрмонов (сурат), ЎзА\nКўрилганлар сони: 32758


Ўзбекистонда ҳаво +25 даражагача исиши кутилмоқда - UzNews.uz\n11 октября, 11:21 518 0\nСиноптиклар ҳафта ичи кутилаётгана об-ҳаво прогнозини маълум қилди.\nЎзгидромет хабарига кўра, 11-12 октябрь кунлари республика ҳудуди совуқ антициклон таъсири остида бўлади. Совуқ ҳаво асосан тунги ҳароратга таъсир қилиб, +2...+5 даража илиқни ташкил этади. Кундуз куни ҳаво +18...+20 даражагача исийди.\nҲафта ўртасидан ҳаво ҳарорати аста-секин кўтарила бошлайди ва октябрь ойининг ўрталари учун бўлган меъёрий қийматларга етади. Ҳаво ҳарорати кечалари +6...+9 даража илиқ, кундуз кунлари +20...+23 даража илиқ атрофида, жанубда +25 даража илиққача бўлади.


Алеторин – medu.uz – Дорилар ҳақида маълумотлар ўзбек тилида\nHome Йўриқномалар Алеторин\nфаол модда: цетиризин дигидрохлориди – 10 мг, 5 мг;\nёрдамчи моддалар: микрокристалл целлюлоза, лактоза моногидрати, коллоидли кремний икки оксиди, магний стеарати, кросповидон;\nқобиғи: гипромеллоза, лактоза (моногидрати), макрогол 3350, титан икки осиди, триацетин.\nТаърифи: 5 мг ли таблеткалар: оқ рангдан оч сариқ ранггача бўлган, думалоқ, икки ёқлама қавариқ таблеткалар;\n10 мг ли таблеткалар: овал шаклли, иккиёқлама қавариқ, икки томонида бўлиш чизиқли, оқ рангдан оч сариқ ранггача бўлган таблеткалар.\nПрепаратни болалар ололмайдиган жойда саклансин ва яроклилик муддати ўтгач ишлатмасин.\nҚобиқ билан қопланган таблеткалар 5 мг ва 10 мг дан блистерларда.\nҚуруқ, ёруғликдан ҳимояланган жойда, 25º С дан юқори бўлмаган ҳароратда сақлансин.


Ушбу ҳужжатга мувофиқ, умумий ўрта таълим муассасаларининг 10-11-синфлари ўқувчилари учун касбий таълимни ташкил этиш тўғрисидаги низом тасдиқланди. Шунингдек, 2018-2020 йилларда фаолияти янгидан йўлга қўйиладиган махсус ўқув-ишлаб чиқариш мажмуаларини зарур жиҳозлар билан таъминлашни кўзда тутувчи дастур ишлаб чиқилди. Дастурда кўрсатилишича, тегишли даврда ушбу мажмуалар вилоятимиздаги 215 та умумий ўрта ва ўрта махсус, касб-ҳунар таълими муассасасида ташкил этилади. Жумладан, 2018 йилда 77 та, 2019 йилда яна шунча ҳамда 2020 йилда 80 та таълим муассасасида шундай мажмуалар иш бошлайди. Улар 234 синфни ўз ичига олади. Шунинг 114 таси жиҳозланади.\nАйтиш жоизки, мажмуада ўқувчилар зарур касб-ҳунар кўникмаларини ўзлаштиради, махсус ва чуқурлаштирилган тайёргарликни талаб этмайдиган касбларга ўргатилади. Касбий таълим бериш жараёнида “уста-шогирд” анъаналари ва хорижий илғор тажрибани ўрганган ҳолда энг мақбул усуллардан фойдаланилади. Дарсларда инновацион педагогик ва ахборот-коммуникация технологиялари кенг қўлланилади. Ўрта махсус, касб-ҳунар таълими муассасаларида ташкил этиладиган мажмуалар ушбу таълим муассасасининг ўқув бинолари, шу жумладан, синф хоналари ва устахоналаридан бепул фойдаланади.\nТегишли низомда қайд этилишича, ўқувчиларга касбий таълим бериш узлуксиз таълим тизимининг таркибий қисми бўлиб, уларнинг касб-ҳунар ўрганишга бўлган эҳтиёжини қондириш, касбий билим ва кўникмаларини шакллантириш, республика иқтисодиёти тармоқлари учун зарур мутахассисларни тайёрлашни таъминлайди. Касбий таълим олиш ўқувчилар учун мажбурий бўлиб, бепул амалга оширилади. Мажмуани муваффақиятли тугатган ўқувчиларга меҳнат қилиш ҳуқуқини берувчи касб малакаси бўйича давлат намунасидаги диплом берилади.\nТаъкидлаш ўринлики, мажмуада ўқувчилар ошпазлик, пазандалик, тикувчилик, сартарошлик, туристик хизматлар ташкилотчиси, фотографлик, косиблик, зардўзлик, ҳисобчилик, дурадгорлик, автомобиль таъмирлаш техниги каби кўплаб йўналишларда ўқитилади.\nБу каби чора-тадбирлар ўқувчиларда мустақил ижодий фикрлаган ҳолда меҳнат жараёнини ташкил этиш кўникмасини шакллантириш, уларнинг моҳир касб эгаси бўлиши, меҳнат бозори учун махсус ва чуқур тайёргарлик талаб этмайдиган касблар бўйича рақобатбардош кадрлар сифатида етишиб чиқишини таъминлашга қаратилгани билан муҳимдир.


Президент табригидан кексалар беҳад мамнун\nШу кунларда юртимизнинг барча ҳудудида уруш фахрийларига Иккинчи жаҳон урушида қозонилган ўалабанинг 72 йиллиги муносабати билан Президентимиз Шавкат -Мирзиёевнинг табриги ва пул мукофоти тантанали тарзда топширилмоқда.\nДавлатимиз раҳбарининг жорий йил 4 апрелдаги “Иккинчи жаҳон уруши қатнашчиларини рағбатлантириш тўғрисида”ги Фармони ҳамда “Хотира ва Қадрлаш кунига тайёргарлик кўриш ва уни ўтказиш чора-тадбирлари тўғрисида”ги қарорида уруш ва меҳнат фронти фахрийларининг манзилли ижтимоий ҳимоясини кучайтириш ҳамда улар учун яратилаётган имтиёзлар кўламини кенгайтириш белгилаб қўйилган. Шунга мувофиқ, Иккинчи жаҳон уруши иштирокчиларига икки миллион сўмдан бир марталик пул мукофоти, юртимизда ишлаб чиқарилаётган енгил автомашиналарни навбатсиз харид қилиш имконияти берилди. Сотиб олинган автоуловларга биринчи ва иккинчи техник хизматлар бепул кўрсатилиши ҳам алоҳида эътиборга молик. Бундан ташқари, ёши улуғ инсонларни уй-жой билан таъминлаш, хонадонларида зарур шароитлар яратиш, таъмирлаш борасида ҳам давлатимиз ғамхўрлик қилмоқда.\nЯна бир диққатга сазовор жиҳати, бу йил Иккинчи жаҳон уруши қатнашчиларининг ҳар бирига Президентимиз ўз табригини йўллади. Айни пайтда жойларда давлатимиз раҳбарининг табригини эгаларига топширишга бағишланган тадбирлар давом этмоқда.\nҚувонч ва ҳаяжонга тўла шундай онлардан бири куни кеча Самарқанд вилоятида бўлиб ўтди. Самарқанд шаҳрида яшаётган Иккинчи жаҳон уруши қатнашчилари Зинаида Поваляева ҳамда Рашид Раҳмоновга Президентимиз табриги ва икки миллион сўм пул мукофоти ҳамда бошқа қимматбаҳо совғаларни вилоят ҳокими Ҳ. Оқбўтаев тақдим этди.\n— Жудаям мамнунмиз, — дейди З. Поваляева. — Давлатимиз раҳбари табригида “Бутун инсоният тақдири хавф остида қолган суронли даврда тинч-осойишта ҳаёт, мусаффо осмон, фарзандларимизнинг ёруғ келажаги учун жасорат ва матонат кўрсатганингиз, тинч меҳнат йилларида элу юртимиз равнақи йўлида фидокорона хизмат қилганингиз барчамиз, айниқса, ёшларимиз учун ибрат мактабидир”, дея ёзилган жумлалар биз учун бениҳоя қадрлидир. Бундай эътибордан кўнглим тоғдек кўтарилиб кетди. Ниятимиз, юртимизга, тинчлигимизга, ҳамжиҳатлигимизга кўз тегмасин.\n94 ёшли Рашид Раҳмоновнинг файзли хонадони ҳам байрам тусини олди.\n— Уруш даҳшатларини кўрдик, ҳеч кимнинг бошига ундай кунларни солмасин, — дейди отахон. — Дунёда тинчлик бўлсин. Ёшлар билан суҳбатлашганда ҳам осойишталикни асраб-авайлашга, давлатимиз томонидан яратилган шарт-шароитлардан унумли фойдаланиш лозимлигига эътибор қаратамиз. Байрам шукуҳи қалбимизга улкан шодликлар бахш этди. Бизни эъзозлаётганларга минг раҳмат.\nМазкур рукндаги бошқа мақолалар: « Эзгу ишлар бир-бирига уланмоқда\tҲаётий масалалар — парламент аъзолари диққат-эътиборида »


Президент раислигида бугуннинг ўзида яна бир йиғилиш бўлиб ўтади\nПрезидент раислигида бугуннинг ўзида яна бир...\n17.01.2018 12:08 0 1213\nБугун, 17 январь куни Тошкент шаҳар ҳокимлигида Ўзбекистон Республикаси Президенти раислигида видеоселектор йиғилиши бўлиб ўтади.\n«Xabar.uz» манбасининг хабарига кўра, cелектор йиғилишида Ўзбекистон Республикасини ривожлантириш давлат дастурини ишлаб чиқиш ҳамда молиялаштириш бўйича жорий этилган янги тартиб асосида инвестиция лойиҳаларини шакллантириш юзасидан амалга оширилиши лозим бўлган чора-тадбирлар муҳокама қилиниши режалаштирилган.\nЙиғилишда туман ҳокимлари шахсан иштирок этади.\nЭслатиб ўтамиз, айни дамда Ўзбекистон Республикаси Президенти Шавкат Мирзиёев раислигида яна бир видеоселектор йиғилиши бўлиб ўтмоқда. Ушбу йиғилишнинг муҳим жараёнларидан сизни онлайн тартибда хабардор қилиб турамиз.\nЎзбекистон Шавкат Мирзиёев Тошкент видеоселектор


Қирғизистон парламенти депутати Баяман Эркинбоев мамлакат президентлигига ўз номзодини ӄўйишини расман эълон ӄилди.\nБишкекдаги матбуот анжуманида Эркинбоев ўзига уюштирилган суиӄасд айнан 10 июлда бўладиган президентлик сайлови билан боғлиӄлигини айтди.\n- Бутун масъулият билан айтаманки,бу хужум\nортида сиёсий маӄсадлар турибди. Фикримча бу менинг президентлик сайловида ӄатнашишим тўғрисидаги ӄарорим билан боғлиӄ.\nЎтган пайшанба куни кечӄурун, депутат Эркинбоевни машинасига ўтираётганида, номаълум одамлар ўӄ отиб, яралаганди.\nАйни чоғда, Бишкекдаги Олий суд биносини ўраб олган бир неча юз одам норозилик намойишини давом эттирмоӄда. Намойишчилар парламент сайловида номзоди ўтмаган томонларнинг вакиллари бўлиб, улар Олий суд раисининг истеъфосини талаб ӄилмоӄда.


Англия стартда! Дунёнинг энг оммабоп чемпионати дастлабки тури ҳақида барча фактлар\nИкки ойдан кўпроқ вақт давом этган танаффусдан сўнг, дунёнинг энг томошабоп чемпионати сифатида таъриф бериладиган Англия чемпионати бугун старт олиш арафасида турибди. 129 йиллик тарихда кузатилмаган воқеилик билан бошланаётган чемпионат ҳар доимгидек кескин курашларга бой ўтиши кутилмоқда. Tribuna.Uz чемпионат учрашувлари превьюсини батафсил бериб боради. Бугун бошланадиган 1-тур учрашувларига оид қизиқарли фактлар, хабарлар, маълумотлар барчаси шу ерда.\nАнглия премьер-лигаси 2017/2018 йилги мавсум, 1-тур\n«Арсенал» – «Лестер» (11 август, 23:45, Futbol TV, Матч! Футбол 1)\nЎтган ҳафтада Англия суперкубогидаги ғалаба билан мавсумни бошлаб олган Арсен Венгер барча эртакларни тугатиб, яна олдинги ҳолатига қайтган «Лестер»ни қабул қилиш орқали премьер-лиганинг янги мавсумини очиб беради.\n—Англия чемпионатларининг 129 йиллик тарихида илк марта мусобақа жума куни старт олади.\n— «Арсенал» «Лестер»га қарши ўз уйида кечган сўнгги 10 учрашувнинг барчасида ғалаба қозонган. Умуман бу икки жамоа АПЛ доирасида 22 марта тўқнаш келган бўлса, «Лестер» фақат бир мартагина лондонликлардан устун келган. 14 учрашувда «Арсенал» ғалаба қозонган бўлса, 7 учрашув дуранг натижа билан тугаган.\n— Жейми Варди «Лестер»нинг «Арсенал»га урган сўнгги учта голнинг иккитаси муаллифлик қилган, лекин ўша учрашувларида «тулкилар»нинг омади чопмаган\n«Арсенал» таркибида Алексис Санчес, Лоран Косьелни, Габриэл Паулиста, Санти Касорла жароҳати сабаб ўйнай олмайди. Шунингдек Фрэнсис Коклин, Аарон Рэмзи ва Пер Мертезакернинг ҳам ҳолати сўроқ остида қолмоқда. Месут Ўзил ва Шкодран Мустафи эса жамоага кеч қўшилган ва жисмонан тайёр эмас.\n«Лестер Сити»да эса Келечи Иҳеаначо кичик жароҳатдан сўнг яна умумий гуруҳ машғулотларига қайтган, аммо Дэнни Дринкуотер ва янги харид қилинган Висенте Иборра жароҳати сабаб ўйнай олмайди. Роберт Ҳутнинг ўйинда иштироки ҳам сўроқ остида қолмоқда.\n«Брайтон» – «Манчестер Сити» (12 август, 21:30, UzReport, Матч! Футбол 1)\nЯнги мавсум олдидан 200 млн еврога яқин пулни ҳимоя чизиғини кучайтириш учун сарфлаган Хосеп Гвардиола бу мавсумда катта натижаларни ваъда қилмоқда. АПЛ чемпионлиги учун асосий даъвогар бўлиб турган «Сити» бу йўлдаги дастлабки қадамини АПЛ дебютанти «Брайтон»га қарши учрашув билан бошлайди.\n— Бу иккала жамоанинг премьер-лига доирасидаги илк тўқнашуви бўлади. АПЛ ташкил этилгунига қадар (1992 йилгача) жамоалар Англия чемпионати доирасида 8 марта дуч келган бўлиб, уларнинг 4тасида «Сити» иккитасида «Брайтон» ғалаба қозонган. 2 учрашувда дуранг қайд этилган.\n— Сўнгги марта бу икки жамоа 2008 йилда Англия лига кубогида дуч келган бўлиб, ўшанда ўйиннинг асосий вақтида 2:2 ҳисобида дуранг қайд этилган, пенальтилар сериясида эса «Брайтон» зафар қучган.\n— «Манчестер Сити» 6 мавсумдан буён АПЛни фақат ғалаба билан бошлаб келмоқда. Бу ҳозирги кундаги энг яхши кўрсаткич саналади.\n— «Манчестер Сити» сўнгги икки йилдан буён АПЛнинг дастлабки олти турида фақат ва фақат ғалаба қозонмоқда.\n— Серхио Агуэро «Манчестер Сити»нинг премьер-лига доирасидаги сўнгги олтита дастлабки тур ўйинларида 5 бор рақиблар дарвозасини ишғол қилишга муваффақ бўлган.\n— «Amex» номидаги стадион АПЛ ўйинлари ўтказилган 56-янги майдон сифатида тарихга киради.\n«Брайтон» таркибида Сэм Балдок ва Берам Каял жароҳати сабаб премьер-лигадаги дебютини ўтказиб юборади. Жамоанинг янги хариж қилган футболчилари Дэви Проппера, Иззи Браун, Маркус Саттнер, Паскал Гросс ва Мэтью Райан бу учрашувда иштирок этиш учун тайёр бўлиб туришибди.\n«Манчестер Сити» таркибида эса Илкай Гундўған эски жароҳатидан тўлиқ тикланиб улгурмагани учун бу учрашувни ўтказиб юборади. Шунингдек янги харид қилинган дунёнинг энг қиммат ҳимоячиси Бенжамен Менди ҳам бу учрашувда АПЛда дебют қила олмайди. Уокер, Данило, Эдерсон, Бернарду Силва каби янги футболчилар эса клубдаги дебют учрашувини ўтказиши кутилмоқда.\n«Уотфорд» – «Ливерпуль» (12 август, 16:30, Futbol TV, Матч! Футбол 1)\n— «Ливерпуль» сўнгги тўртта мавсумнинг дастлабки турида фақат ғалаба қозонган. Унгача эса жамоа тўрт мавсум кетма-кет АПЛни ғалабасиз ўйинлар билан бошлаганди.\n— «Ливерпуль»нинг биринчи турдаги сўнгги мағлубиятидан учтаси меҳмондаги учрашувларда кузатилган (8 ғалаба, 5 дуранг, 3 мағлубият).\n— «Уотфорд» ҳозиргача премьер-лига дебютида ғалаба қозона олмаган (2Д, 2М).\n— «Ливерпуль» премьер-лига доирасидаги сўнгги 3 учрашувда бирорта ҳам гол ўтказмасдан ғалаба қозонган. Охирги марта жамоа меҳмондаги кетма-кет тўртта учрашувда гол ўтказмасдан ғалабани тантана қилган вақти 2002 йилнинг январидан мартига қадар бўлиб ўтган учрашувларда кузатилган.\n«Уотфорд» ҳимоячиси Крейг Кэткарт жароҳати сабаб учрашувда майдонга туша олмайди. Ҳужумчи Трой Дини эса жароҳатдан сўнг машғулотларга тўлиқ киришиб кетгани йўқ ва бу учрашувда иштироки сўроқ остида қолмоқда.\n«Ливерпуль» таркибида эса Адам Лаллана жароҳати сабаб мавсумнинг дастлабки қисмини ўтказиб юборади.\n«Челси» – «Бёрнли» (12 август, 19:00, Futbol TV, Матч! Футбол 1)\n— «Челси» АПЛнинг 1-турларида жами очко тўплаш (54 очко) бўйича премьер-лиганинг исталган клубидан устун ва бу борада етакчи саналади.\n— АПЛнинг барча даврларидаги 25 чемпиондан фақат ўтган мавсумда «Лестер Сити» амалдаги чемпион сифатида биринчи турда «Ҳалл Сити»га ютқазиб (1:2) қўйганди. Бошқа ҳолатларда ҳеч қачон амалдаги чемпион янги мавсумни мағлубият билан бошламаган.\n— «Бёрнли» премьер-лигадаги барча учта мавсумидаги дастлабки турларни мағлубият билан бошлаган ва фақатгина битта гол урган.\n— Агар «Челси» бу учрашувда ғалаба қозонса Премьер-лигада дам олиш кунлари 300 ғалабага эришган иккинчи жамоага айланади. Ҳозирга қадар «Манчестер Юнайтед» 327та шанба куни кечган учрашувларда ғалаба қозонган.\nҚизиқ томони, иккала жамоада ҳам биринчи турда ҳеч қандай йўқотишлар йўқ.\n«Кристал Пэлас» – «Ҳаддерсфилд Таун» (12 август, 19:00)\n— «Ҳаддерсфилд» сўнгги марта «Кристал Пэлас» билан 1972 йилда тўқнаш келган ва ўшанда «Селҳёрст Парк» стадионида кечган учрашувда ҳисоб очилмаган.\n— «Пэлас» премьер-лига дастлабки тури доирасидаги сўнгги беш мавсумдаги учрашувларнинг фақат биттасида 1-турни ғалаба билан (1Ғ, 1Д, 3М) бошлаган.\n— Бу Франк де Бур ва Дэвид Вагнернинг АПЛдаги биринчи тўқнашуви бўлади. Охирги марта бундан 13 йил олдин АПЛда икки дебютант мураббий бир вақтда тўқнаш келиши ҳолати кузатилганди.\n— 2008/2009 йилги мавсумдан буён премьер-лига дебютантлари 1-турда жами бўлиб 4та учрашувда ғалаба қозона олишган холос.\n«Ҳаддерсфилд» АПЛдаги дебют учрашувида Наҳи Уэллс, Жонатан Ҳогг, Мартин Крэйни ва Жон Станкович хизматидан фойдалана олмайди. «Пэлас»да бундай йўқотишлар йўқ.\n«Эвертон» – «Сток Сити» (12, август, 19:00)\n— «Эвертон» премьер-лиганинг сўнгги тўрт мавсумини фақат дуранг натижа билан бошлаган. Уларнинг учтасида 2:2 ҳисоби қайд этилган.\n— Фақатгина Фрэнк Лэмпард ва Алан Ширер (8та гол) Премьер-лиганинг биринчи турида Уэйн Рунидан кўпроқ гол (7та гол) урган .\n— Гарет Бэрри ўзининг АПЛдаги 21-мавсумида майдонга тушиши мумкин. Бундан яхшироқ кўрсаткич фақатгина Райан Гиггзда (22 мавсум) бор.\n— Питер Крауч «Эвертон»га қарши учрашувларда 6 гол ва 4та голли узатма муаллифи бўлган. У фақатгина «Астон Вилла»га қарши ўйинларда бундан яхшироқ (11та самарали ҳаракат) натижага эришган.\n«Эвертон» таркибида жароҳати сабаб Шеймус Коулмэн, Янник Болази ва Рамиро Фунес-Мори учрашувда иштирок эта олмайди. Росс Баркли ва Жеймс МакКартини иштироки сўроқ остида.\n«Сток Сити»да бу каби муаммолар ҳозирча йўқ.\n«Саутҳемптон» – «Суонси» (12 август, 19:00)\n— «Саутҳемптон» ҳеч қачон премьер-лиганинг дастлабки тур учрашувини ғалаба билан бошламаган. 9 мавсум, 0 ғалаба (5Д, 4М).\n— Аммо, «авлиёлар» Премьер-лига доирасидаги «Суонси»га қарши сўнгги 8 учрашувнинг олтитасида ғалаба қозонган (6Ғ, 0Д, 2М). Жамоалар жами 10 марта дуч келган бўлса, яна 2 учрашув дуранг билан тугаган.\n— «Суонси» фақат бир маротаба 2015 йилнинг февралида «Саутҳемптон» уйида ғалаба билан қайтган (1Д, 3М).\n— «Суонси» премьер-лиганинг сўнгги уч мавсумидан буён биринчи турда ютқазмаяпти (2Ғ, 1Д).\nУэльс жамоаси сафида Фернандо Льоренте, Ки Сунг Ёнг ва Натан Дайер жароҳати сабаб майдонга туша олмайди. Гильфи Сигурдссон эса бошқа жамоага ўтаётгани сабабли бу ўйин қайдномасига киритилмайди.\nМезбонлар «Саутҳемптон»да Виржил ван Дейкнинг ҳолати Сигурдссон билан бир хил бўлиб турибди. Бошқа чизиқларда йўқотишлар йўқ.\n«Вест Бромвич» – «Борнмут» (12 август, 19:00)\n— «Борнмут» Премьер-Лига доирасидаги «Вест Бромвич»га қарши 4 учрашувнинг фақат биттасида мағлубиятга учраган (2Ғ, 1Д).\n— Аммо «Борнмут» премьер-лигада бунгача ўтказган икки мавсумида ҳам биринчи турни мағлубият билан бошлаган (2015 йил «Астон Вилла»га 0:1, 2016 йилда «Манчестер Юнайтед»га 1:3).\n— Гарет Маколи «Борнмут»га қарши 4 учрашувнинг 2тасида гол киритган, бошқа бирор жамоага у бунчалик тез фурсатларда гол кирита олмаган.\n— «Борнмут» ҳужумчиси Жошуа Кинг 2017 йилда АПЛ 13та гол киритган. Фақатгина Ромелу Лукаку (15 гол) ва Ҳарри Кейн (21 гол) жорий календарь йили ҳисобида Кингдан кўра яхшироқ натижага эришиб туришибди.\n«ВБА» таркибида Гарет Маколи ва яримҳимоячи Жеймс Моррисон майдонга туша олмайди.\n«Борнмут» эса Каллум Уилсон, Жуниор Станислас учрашувни ўтказиб юборади. Стив Кук ва Жермейн Дефонинг иштироки сўроқ остида қолмоқда.\n«Манчестер Юнайтед» – «Вест Ҳэм» (13 август, 20:00, Futbol TV, Матч! Футбол 1)\n— Ҳеч бир жамоа «Манчестер Юнайтед» каби премьер-лига дастлабки турини кўп ғалаба билан билан бошламаган (16 ғалаба, «Челси» билан бир хил натижа).\n— «Манчестер Юнайтед» «Вест Ҳэм»га қарши сўнгги 9 учрашувдан буён мағлубият нималигини билмай келмоқда (7Ғ, 2Д).\n— Жозе Моуриньо бутун мураббийлиги тарихида якшанба куни ўз уйида ўтказган бирорта учрашувда ҳам ютқазмаган (86Ғ, 26Д).\n— Жо Ҳарт «Олд Траффорд» кетма-кет учта учрашувда гол ўтказмаган илк дарвозабонга айланиши мумкин. Бунгача у «Манчестер Сити» сафида икки марта 2014 йил мартида ва 2015 йилнинг октябрида майдонга тушиб ўз дарвозаси дахлсизлигини сақлаб қолганди.\n«МЮ» таркибида Маркос Рохо (тизза), Люк Шоу (оёқ) ва Эшли Янг (тиззаости пайлари) жароҳати сабаб учрашувни ўтказиб юборади. «Вест Ҳэм»да ҳозирча бундай муаммолар йўқ.\n«Ньюкасл» – «Тоттенҳэм» (13 август, 17:30, Futbol TV, Матч! Футбол 1)\n— «Ньюкасл Юнайтед» Премьер-лигадаги сўнгги тўққизта стартдаги учрашувнинг фақат биттасида ғалаба қозонган. (4Д, 4М), аммо жамоа 2012 йилда айнан «Тоттенҳэм»ни АПЛ стартида мағлуби (2:1) этганди.\n— Ҳарри Кейн Премьер-лига доирасидаги сўнгги 15 учрашувда 20та гол киритган. Аммо у ҳеч қачон август ойида АПЛ ўйинларида гол ура олмаган.\n— Икки жамоа ўртасида «Сент-Жеймс парк» стадионида кечган сўнгги уч учрашувда жами 14 гол киритилган. Жумладан 2016 йилнинг май ойида бўлиб ўтган сўнгги тўқнашувда «Ньюкасл» 5:1 ҳисобида ғалаба қозонган.\n— «Ньюкасл» бош мураббийи Рафаэль Бенитес Премьер-Лига доирасидаги «Тоттенҳэм»га қарши ўз уйида ўтказган 8 учрашувнинг бирортасида мағлубиятга учрамаган (5Ғ, 3Д).\nИккала жамоада ҳам ҳозирги вақтда йўқотишлар тўғрисида маълумотлар берилмаган.


Ички ишлар органларининг профилактика инспектори лавозимларига хизматга қабул қилиш Ўзбекистон Республикаси Ички ишлар вазирлиги Академиясининг Касбий тайёргарлик факультетида ўқиш орқали амалга оширилади.\nВазирлик Академияси Касбий тайёргарлик факультетида ўқиш истагини билдирганолий юридик маълумотга эга, ёши ўттиздан катта бўлмаган, бўйи 165 сантиметрдан паст бўлмаган эркаклар ва 160 сантиметрдан паст бўлмаган аёллар танлов асосида иштирок этишлари мумкин.\nЎқиш муддати – 6ой.\nНомзодларнинг ҳужжатлари Ўзбекистон Республикасининг 2016 йил 16 сентябрдаги “Ички ишлар органлари” тўғрисидаги Қонуни ҳамда Ўзбекистон Республикаси Президентининг 2017 йил 29 ноябрдаги “Ички ишлар органлари кадрлари билан ишлаш ва уларнинг хизматини ташкил этиш тартибини тубдан такомиллаштириш чора-тадбирлари тўғрисида”ги ПҚ-3413-сон Қарори талаблари асосида расмийлаштирилади.\nТанловда иштирок этиш истагини билдирган фуқаролар 2019 йилнинг 15 апрель кунига қадар доимий яшаш жойи бўйича ички ишлар органларининг кадрлар бўлимларига мурожаат қилишлари мумкин.\nЎзбекистон Республикаси ИИВ Кадрлар бош бошқармаси


Эрон раҳбариятининг режим салоҳиятини бўрттириб кўрсатишга зўр бериб уриниши ва ҳарбийларнинг «даҳшатли қасос» олишга журъатсизлиги тизимда катта ёриқлар борлигини фош этган.\nДам олиш кунлари кўчаларга чиққан ўн минглаб эронликлар сешанба (14 январ) куни ҳам (олий раҳбар Али Ҳоманаийга қарата) «диктаторга ўлим», «ёлғончиларга ўлим» ва режимга қарши бошқа шиорларни ҳайқиришда давом этдилар.\nКОБУЛ – АҚШ дрони зарбаси билан юқори мартабали ҳарбий қўмондон ўлдирилганидан кейин Эроннинг дастлабки сохта жасурлиги бир зумда йўқолиб, режимнинг барқарорлигига таҳдид солаётган заифликни фош этган.\n3 январь куни Бағдодда Ислом инқилоби посбонлари корпусининг (ИИПК) «Ал-Қудс» кучлари қўмондони, генерал-майор Қосим Сулаймонийнинг ўлимига олиб келган ҳужум ортидан қонли қасос олиш чақириқлари янграган эди.\nЭрон олий раҳбари Оятуллоҳ Али Ҳоманаий ва президент Ҳасан Руҳоний «шафқатсиз қасос» ҳақида огоҳлантирган.\nТеҳроннинг энг юқори даражали хавфсизлик органи бўлмиш Олий миллий хавфсизлик кенгаши Қўшма Штатлар «керакли жой ва вақтда шиддатли интиқомга» дуч келишини айтган.\n14 январ куни Теҳронда бўлиб ўтган тадбирда безовталикдаги Эроннинг юқори мартабали ҳарбий раҳбарлари. [Эрон мудофаа вазирлиги]\nЭрон хавфсизлик хизмати ходимларидан бирини очиқ танқид қилаётган теҳронлик аёл, 13 январ куни Телеграмда тарқалган сурат. [Файл]\nЭрон Ислом инқилоби посбонлари корпусининг собиқ қўмондони, ҳозирда мамлакатнинг мақбулликни баҳолаш кенгаши котиби бўлган Муҳсин Ризоий ўзининг Твиттердаги саҳифасида «Америкадан даҳшатли қасос олинади», деб ёзди.\n«Сўзсиз, олинажак қасос шиддатли бўлади», деб баёнот берган Эроннинг БМТдаги элчиси Тахт Раванчи.\nЭрон армияси раҳбари, генерал-майор Абдулраҳим Мусавий эса АҚШга низони бошлаш учун «жасорат» етишмаяпти, дейишгача борди.\nБу каби барча драматик баёнотлардан сўнг, 8 январ куни АҚШ ва Ироқдаги бошқа хорижий қўшинлар жойлаштирилган иккита базага 22 ракета ҳужуми уюштирилди ва Руҳонийнинг сўзи билан айтганда, режим шу йўсин «қатъий жавоб» қайтарди.\nЎшанда Эрон давлат оммавий ахборот воситалари мазкур ҳужумлар оқибатида камида 80 нафар Америка аскари ўлдирилганини таъкидлаганди. Аммо АҚШ ва Ироқ расмийларининг тасдиқлашича, қурбонлар берилмаган.\nАслида ракеталар етказган зарар унча катта бўлмаган.\n«Ҳар қандай ёвуз ниятли ҳаракат ёки тажовузкорликка нисбатан ундан-да шиддатли ва вайронкор жавоб қайтарилади», деб баёнот берган эди ИИПК.\nЛекин, кейинроқ ИИПК раҳбарлари яна аввалгидек катта гапиришни бошладилар.\n«Аслида душман тарафнинг аскарларини ўлдиришни мақсад қилмагандик. Бу муҳим эмасди», деди ИИПК бош қўмондони Ҳусайн Саламий 8 январ куни парламентда қилган чиқишида.\n«Уларни жисмонан йўқ қилиш билан биз шунчаки душмандан анча устунлигимизни кўрсатмоқчи бўлдик», деди у давлат телевидениеси орқали намойиш этилган нутқида.\nЭрон Ислом инқилоби посбонлари корпусининг ҳарбий-ҳаво кучлари қўмондони Амирали Ҳожизода бу иддаоларни такрорлаган.\n«Ўлдириш ниятимиз йўқ эди», деди у Эрон давлат оммавий ахборот воситаларига кўра.\nЭрон раҳбариятининг режим салоҳиятини бўрттириб кўрсатишга зўр бериб уриниши ва ҳарбийларнинг «даҳшатли қасос» олишга журъатсизлиги руҳоният ва ҳарбий маҳкамаларнинг энг асосий заифликларини фош этган.\n«АҚШ ва Эроннинг ҳарбий салоҳиятларини мутлақо таққослаб бўлмайди», дейди кобуллик ҳарбий таҳлилчи Азиз Аҳмад Вардак.\nСулаймонийнинг ўлимидан сўнг Теҳрон ўз имкониятлари билан мақтаниб, америкаликлардан шафқатсиз қасос олишини ва уларни минтақадан қувиб чиқаришини айтган эди.\n«Аммо бугунги кунга қадар у на қасос олди ва на америкаликларни минтақадан қувиб чиқарди», деди Вардак. «Бундай баёнотлардан кўзланган мақсад минтақа давлатларини қўрқитиш, холос».\n«Эрон ҳарбийлари, айниқса ИИПК ёлғон сўзлаб, ўзи ҳақида ҳамма нарсани бўрттириб кўрсатмоқда», деди у. «Ҳақиқат шуки, Эрон ўзи даъво қилаётган ҳарбий ва жанговар қобилиятга эга эмас.»\nИИПК «мамлакатдаги жамоатчилик фикрини назорат қилиш учун ёлғонни ишга солмоқда», деди кобуллик ҳарбий таҳлилчи Азиз Станакзай.\nЭрон раҳбарлари «ўз оммавий ахборот воситалари орқали АҚШнинг Ироқдаги базаларига уюштирилган ракета ҳужумларида 80 га яқин америкалик ҳалок бўлганини даъво қилиб, ташвиқот олиб бордилар», деди у.\n«Эроннинг сиёсий ва ҳарбий амалдорлари қаттиқ қасос олиш оқибатларини тахмин қила олганликлари учун Ироқдаги Америка кучларига атайин зиён етказишни хоҳламадилар», деди у.\n«Эрон ҳукумати ва унинг ҳарбийлари дунёнинг энг кучли армиясига қарши туришга қодир эмасликларини биладилар», дейди у.\nРежимнинг заифлиги мамлакат ичкарисидаги норозиликлар тўлқини билан янада кўпроқ билинди.\nИИПК инқироз чоғида Украинанинг йўловчи самолётини тасодифан уриб юборганини тан олгач, ўтган дам олиш кунлари ўн минглаб эронликлар янги норозилик намойишлари билан кўчаларга чиққанлар. Намойишлар сешанба (14 январ) куни ҳам давом этган.\nНамойишчилар «диктаторга ўлим» (Ҳоманаийга ишора), «ёлғончиларга ўлим» ва режимга қарши бошқа шиорларни ҳайқирганлар.\nИжтимоий тармоқларда жойлаштирилган кўплаб видеолавҳаларда намойишчилар Хоманаийни истеъфога чиқишга ва самолётни уриб туширганларни жавобгарликка тортишга чақирган.\n«Уял, Ҳоманаий. Мамлакатни тарк эт», деб ҳайқирган намойишчилар.\nУкраина самолёти тунда ҳавога кўтарилганидан кўп ўтмай ҳалокатга учраган – бу воқеа Эрон режими Ироқда ракета ҳужумларини бошлаганидан бир неча соат ўтиб юз берган. Ҳалокат оқибатида 176 йўловчининг барчаси ҳаётдан кўз юмган.\nСамолёт «ер-ҳаво» тоифасидаги ракета билан уриб туширилганини исботловчи видеолавҳа ва билвосита далилларга қарамай, Теҳрон бир неча кун давомида «Украина халқаро ҳаво йўллари»га қарашли PS752 самолёти ракета ҳужуми туфайли ерга қулаганини рад этган..\n11 январ куни тобора кучайиб бораётган халқаро ва ички босимга дуч келган Эрон президенти Ҳасан Руҳоний ниҳоят, ҳақиқатни – самолёт Эрон ҳарбийларининг «ҳалокатли хатоси» туфайли уриб туширилганини тан олди.\n14 январь куни суд аниқ рақамларни очиқламай, ҳалокатли хатонинг илк айбдорлари қўлга олингани ҳақида хабар берди.\nПарламентнинг собиқ аъзоси, сиёсий фаоллардан бири ва собиқ президент Оятуллоҳ Акбар Ҳошимий Рафсанжонийнинг қизи Файзеҳ Ҳошимий намойишчиларни ёқлаб чиқди.\nВВС форс хизмати томонидан узатилган аудиоёзувда у тизимли ўзгаришлар амалга оширилиши учун Ҳоманаийни истеъфо беришга чақирди. У шунингдек, норозиликларни давом эттиришни ёқлаган.\nПарлементнинг собиқ спикери ва таниқли сиёсатчи диссидент Меҳдий Каррубий Ҳоманаийни давлатни бошқариш учун «лаёқатсиз» деб атади.\nУ Ислом республикаси конституциясида давлат етакчилиги учун белгиланган талабларнинг ҳеч бирига эга эмас, деб ёзган Каррубий олий раҳбарга аталган мактубида.\nҲоманаий Украина самолётининг уриб туширилиши ва йўловчиларнинг ўлимига «бевосита жавобгар» бўлган, деб қўшимча қилди Каррубий.\n«Ҳодиса ҳақида чоршанба (8 январь) куни хабар топганингиз, шу билан бирга ҳарбийлар, фуқаролик идоралари, давлат ташвиқот машинаси одамларни уч кун давомида алдашига йўл қўйиб бериш – шармандали ҳолат», деди у.\n«Ҳалокат ҳақида икки кун бехабар бўлиш шармандаликдир», деди у Ҳоманаийнинг ёрдамчилари фалокат юз берганидан икки кун ўтиб уни хабардор қилгани ҳақидаги иддаоларни назарда тутиб.\n(Ушбу мақолани тайёрлашга Кобулдан Сулаймон қўмаклашди.)\nЭрон иқтисодиётидаги инқироз раҳбарлар эътиборидан четда қолаётгани норозиликка сабаб бўлмоқда\nЭрон олий раҳбари ва бошқа юқори лавозимли расмийлар халқни асосий муаммолардан чалғитиб, унинг эътиборни Ғарб билан низога қаратишга уринмоқда.


Пенсиянгиз қанча ошди? - zarnews.uz\n1 августдан бошлаб Ўзбекистон Республикаси ҳудудида энг кам иш ҳақи - ойига 223 000 сўм, ёшга доир пенсиялар - ойига 436 150 сўм, болаликдан ногиронлиги бўлган шахсларга бериладиган нафақа - ойига 436 150 сўм, зарур иш стажига эга бўлмаган кекса ёшдаги ва меҳнатга лаёқатсиз фуқароларга бериладиган нафақа - ойига 267 650 сўм миқдорида белгиланди.\nМасалан, II гуруҳ ногиронлиги бўлган ёлғиз пенсионер Маҳкамов Абдушукур 500 минг сўм пенсия миқдори ва унга энг кам иш ҳақининг 50 фоизи - 101365 сўм миқдорида устама қўшилиб 601 365 сўм пенсия олган. Бунда олиб турган асосий пенсия миқдори 1,1 бараварга оширилган миқдорда қайта ҳисобланиб, энг кам ойлик иш ҳақининг 75 фоиз миқдорида устама қўшиб берилади. Яъни 550 минг сўм асосий пенсия миқдори ва 167 250 сўм устама қўшиб (жорий йилнинг 1 августдан белгиланган энг кам иш ҳақининг 223 х 75 фоизи миқдорида) ҳисобланади.\nУшбу тоифада ишламаган боқувчининг бир нафар боласига ижтимоий нафақа яъни, 243 300 сўмнинг 50 фоизи - 121 650 сўм тўлаб келинган. Энди у қайта ҳисобланиб, 218 075 сўмга оширилади. Яъни, энг кам ёшга доир пенсия 436 150 сўмнинг 50 фоизи ҳисобидан келиб чиқиб белгиланади.\nТеглар: пенсия пули\nКаттақўрғон шаҳар адлия бўлими аралашгач, пенсия тайинланишдаги хатолик тузатилди\nЭнг кам пенсия «истеъмол саватчаси»га мос бўлади(ми?)


АҚШ Ўзбекистонга коронавирусдан ҳимоя воситаларини топширди - Халқ сўзи\n14:38 18 Март 2020 Жамият\nАҚШ Халқаро тараққиёт агентлиги (USAID) коронавирусдан зарар кўрган ёки унинг тарқалиши хавфи юқори бўлган мамлакатлар, шу жумладан, Ўзбекистон учун юқумли касалликлар бўйича фавқулодда захира фондидан қўшимча маблағ ажратди. АҚШнинг Ўзбекистондаги элчиси Дэниел Розенблюм мамлакат тайёргарлигини юқори баҳолаб, COVID-19ʼга тайёргарлик кўриш ва тегишли жавоб қайтаришда USAID Ўзбекистонни келгусида ҳам қўллаб-қувватлаши ва кўмак беришини маълум қилди.\n“Янги коронавирус касаллиги фақатгина ҳукуматлар ва халқаро ташкилотлар ўртасидаги яқин ҳамкорлик орқали бартараф этилиши мумкин бўлган, глобал соғлиқни сақлашга таҳдид солаётган касалликдир”, — деди элчи Розенблюм. “АҚШ ҳукумати ушбу глобал эпидемияга тайёргарлик ва жавоб чораларини қўллаб-қувватлаш мақсадида Ўзбекистондаги ташкилотлар билан яқиндан ҳамкорлик қилмоқда”, — таъкидлади элчи.\nАфғонистонда коронавирусга чалинганлар сони 13 минг кишидан ошиб кетди\nЎрикзор бозори қачон очилади?\nРоссияда ўзбекистонлик талабалар ўқишдан четлатилиши мумкин. Чунки улар «COVID-19»ни юқтирганини яширишган


Калтакка эмас каллага зўр берсайдик 10-01-2019, 19:05 | Zamin.uz\n19:05 / 10.01.2019\nКалтакка эмас, каллага зўр берсайдик!\nИқтисод, ишлаб чиқариш, тижорат соҳаларига айтарли қизиқмай келганман. Шу мавзуларга доир мақолаларни ўқишга ҳеч тоби-тоқатим бўлмаган. Лекин икки-уч йил олдин “Педагог минбари” журналида иш бошлаганимда бошлиғимиз Ўзбекистондаги индустриал зоналар ҳақида мақолалар ёзиб бориш вазифасини бўйнимга юклаб қўйди. Ўзингиз зериккан мавзуда қизиқарли мақола ёзишингиз мумкинми? Лекин йўқ деёлмадим. Ўрганиш жараёнида амин бўлдимки, бу соҳалар муҳим, қизиқарли, фойдали бўлиб, мамлакат биносини тутиб турадиган асосий устунлардан бири экан.\nАфсуски, ушбу йўналишларга доир чуқур билимга эга эмасман, таҳлилий мақолалар, фикрлар тақдим қилолмайман.\nЛекин Жанубий Кореяда бир ишчи сифатидаги кузатишларим билан ҳар замон ўртоқлашиб келяпман.\nБир икки ой олдин заводимиз ишини тўхтатиб, кўпгина ишчиларга жавоб бериб юборган эди. Ҳозир “Арабайт самушил”, яъни мардикорлар идораси орқали турли-туман ишларга чиқиб турибман. Завод бошлиғи қайтадан ишга чақирган эди бормадим. Сабабларидан бири, Корея ҳаёти билан яқинроқдан танишиш. Қилмаган ишинг, кўрмаган балонг қолмайди. Деҳқончилик, қурилиш, ишлаб чиқариш ишларига, ҳаммоллик каби юмушларга ёлланиб келяпмиз.\nИдора иш топиб бергани, ҳуқуқларингизни ҳимоя қилишга бел боғлаб тургани учун кунлик иш ҳақингиздан 10% дан 20 %га қадар ушлаб қолади. Яқин-яқингача ўртача 120 000 вондан ўн бир минг вон хизмат ҳақи олиб келар экан. Ҳозирда ишчилар кўпайиб кетгани, иш аввалгига нисбатан камайгани сабаблими, 20 минг, 25 минггача ушлаб қоляпти. Бу ерда мардикорлар кўчада бирга турнақатор бўлиб ўтириб, хизмат келса, ҳар томондан ёпирилиб иш талашмайди. Ёзда иссиқ, қишда салқин хонада ўриндиқда ўтириб, кофе ичганча, текин интернет, телефон титкилаб ўтиради. Ким қаёққа боришини идоранинг бошлиғи ҳал қилади. Иш маъқул келмаса, бемалол бош тортаверасиз. Мисол учун чўчқахоналар билан боғлиқ ишларга ўзини билган мусулмонлар бормайди. Ишга ёлловчи тушлик, ишга олиб бориб, қайтариб олиб келиш хизматларини бўйнига олади.\nГоҳида қурилиш ишларига чиқиб тураман. Устаман деганининг шахсий юк машинаси бор. Унинг ичи тўла ўзига тегишли қурол-аслаҳа. Шундан ҳам биласизки, устанинг машаққати анча енгил. Анча нима деган гап! Бизнинг усталар қўл меҳнати билан соатлаб, кунлаб бажарадиган ишларни икки тамаки орасида битиришади. Қурилиш асноси қандай ашёга эҳтиёж туғилса, уловига ўтиради, ғиз этиб дўконга чиқиб келади. Уйнинг эгаси уни қаердан олсам, буни кимнинг тракторини гаплашиб юклаб келсам, дея бошини қотириб ўтирмайди. Одатда устанинг ўзи ҳамма нарсани муҳайё қилади ва бинони қуриб битказгач, ҳақини олиб бошқа ишига отланади. Иш оғирроқми, ёрдамчи керакми, бизга ўхшаган дастёрларнинг сон-саноғи йўқ. Қурилиш молларими, хуллас, ҳар қандай маҳсулотни дўконлардан дарров топасиз. Шаҳарма-шаҳар изғишга ҳожат йўқ, энг оддий қишлоқларда ҳам маиший ҳаёт учун зарур бўлган ҳамма нарса сотилади. Нархларни интернетга бир кўз югуртириб билиб олаверасиз. Айтгандек, биз томонларда почта деган сўз истеъмолдан чиқар ҳолда эди, адашмасам. Бу ерда эса почта хизматлари шу қадар фаол ишлайдики, ҳайрон қоласиз. Бозорга, дўконга чиқишга ҳам ҳожат йўқ. Интернет бозори қайнайди. Почта юклаган уловларнинг ёнилғи пулининг ўзи давлатнинг бир томонини обод қилаётган бўлса, ажаб эмас.\nСиз бехавотир буюртмангизни бераверинг йўллар теп-текис, буюртмангиз ўз вақтида, зиён-заҳмат кўрмай остонангизгача етиб келади.\nЙўллар мамлакат тараққиётида жуда катта роль ўйнайди. Кореяда шаҳар, қишлоқларни қўяверинг, дала майдонларига чиқинг. Асфальт қилинмаган экин майдонини кўрганимни эслолмайман. Аҳоли тирикчилигини қилиши, ишбилармон тадбиркорлигини, деҳқон экинини, уста ҳунарини кўрсатиши учун йўлларда ҳеч бир моддий-маънавий тўсиқ учратмайди...\nКорея доим арчадек ям-яшил. Сув қувурлари етиб бормаган бирор хонадон, бирор дала топа олсангиз, сизга қойил қоламан. Сув - ўз номи билан оби ҳаёт! Сув ақл билан, инсоф билан тақсимланмаса, инсоннинг ҳоли нима кечади?! Касалликлар урчишининг асосий сабабларидан бири ҳам сув тақчиллиги, ифлосланган сувлар, ачиб-бижиб ётган ариқлар, анҳор, ҳовузлар эмасми?! Деҳқонни қон қиладиган, бор меҳнатини ер билан яксон қиладиган сув тақсимотида йўл қўйиладиган, эътиборсизлик, инсофсизлик, жабр-у зулм, лоқайдликлар эмасми?!\nИшчи ва мутахассислар\nҲа, инсон омили - энг бирламчидир. Кореялик ким деб сўрасангиз, мен ҳеч иккиланмасдан, бир оғиз гап билан ИШЧИ деб жавоб берган бўлардим. Ишини пухта биладиган, пухта қиладиган одамлар. Ишлаш учун яшаётган одамлар. Бундан эришадигани ҳам кўп, йўқотадигани ҳам. Эришадигани - дунё, йўқотадигани - охират! Кошки, шу одамлар эътиқодли мусулмонлар бўлганида! Қонунлар яхши ишлагани, ҳамма ёқда камералар ўрнатилгани учунми, ёлғончилик, ўмариш, кўз бўямачилик, хуллас давлатни, миллатни орқага тортадиган ҳолатлар кўзга ташланмайди. Аммо барибир, динсиз адолат тўкис бўла олмаслигини ҳам кўзларим билан кўряпман. Бу йил Кореяда ишлар анчагина орқага кетди. Инқирозга учраётган заводлар ортиб боряпти. Четдан келган ишчилар кўпайиб, иш эса камайиб боряпти. Дўпписи тор келиб қолган айрим “инсофли” деб таниганимиз кореялик ошналар ишчиларнинг ҳақидан очиқ-ойдин уриб қолишга, ишлатиб-ишлатиб ҳақини бермасликка қадар боришмоқда. Мен танийдиган одамлар орасида иш ҳақини ололмай юрган мусофирлар жуда кўпчиликни ташкил қилади. Жумладан, камина ҳам:).\nКорейс халқи ҳаётини эътиқод асосида эмас, иш, касби кор устига қурган. Ҳар ҳолда мен шундай ўйлайман. Кўчалар насронийларнинг хочига, бутпарастларнинг бутларига тўла. Жуда кўплаб одамлар эса ҳеч қайси динга ишонмайди. Бу мамлакат ривожида АҚШ катта роль ўйнайди. Балки шу боисдандир ҳар кўчада хочларга дуч келамиз. Миссионерлар яхши ишлайдиган кўринади. Гоҳида ижара уйимиз эшигини тақиллатиб ҳам келиб қолишади. Йўлимни тўсиб ҳам аллам балолар деб ўзларига оғдирмоқчи бўлишган. Шундай мулойим, шундай чиройли табассум қиладиган хонимлар. Бутпарастлар эса қачон қандай ибодат қилишади, гувоҳи бўлмадим. Фақатгина кўчаларда сотиш учун қўйилган тош ҳайкалларни кўп кўраман. Бутхона қўнғироқлари ора-сира жаранглаб туради.\nМусулмонлар асосан четдан келган ишчилардан иборат. Корейс бошлиқлар бизнинг соқол қўйишимизга, қизларнинг рўмол ўрашига, намоз ўқишимизга ҳеч қандай қаршилик қилишмайди. Ҳозир кўпинча мачалка заводига ишга бориб тураман. Иш бошқарувчи бизни ишга олиб кетаркан, неча киши намоз ўқишини сўраб, намоз тақвимига кўз ташлаб олишни канда қилмайди. Шунга қараб, намоз иш вақтига тўғри келса, ўзи келиб бир-бир ўрнимизга ишлаб туради, биз ҳам навбат билан ибодатимизни қилиб оламиз. Истаса, намоз ўқимайдиган ишчиларни ёллаши мумкин. Лекин иймони бўлмаса ҳам, инсофи бор! Бундай ҳолат жуда кўп бўлган, илгари ҳам бир заводда ишлаганимда ўнлаб одам намоз ўқигани турар, корейс ишчилар уларнинг ўрнига ишлаб турарди. Ибодат ҳам бўлади, иш ҳам. Яна бир заводда ишлаганимда ҳаммамиз ёмон кўрадиган муомаласи қўпол бир корейс фақат намозга келганда юмшаб қоларди. Картон қоғоз, гиламча, мачалкага ўхшаган нарсалар қўлига илиниб қолса, ибодат қиласизлар деб бизга келтириб берадиган одати бор эди...\nГапимиз узайди. Шу қадари ҳам етар. Зора, бизнинг диёрларда ҳам раҳбарларимиз ақл ва тадбир, инсоф-у адолат билан иш қилишса, силласи қуриган одамларимизни бадтар эзмасалар! Халқимизни, мўмин-мусулмон халқимизни тинчгина иши ва ибодатини қилишига, таълим-тарбиясини олишига қўйиб берсалар! Озгина эшик-деразани очсалар, динига ташна халқ учун сувнинг жўмрагини бироз бураб қўйишлари кераклигини англаб етсалар зора!\nОдамларни ўз ҳолига қўйинг, ишласинлар. Автоуловлар арзонроқ қилиб қўйилса кошки, ҳар бир деҳқон, ҳар уста-ҳунарманд, ҳар бир хонадон, ҳар қайси маъмурнинг ҳожатига ярайдиган улови, инсонга ўхшаган ҳаёти бўлсин! Одамлар кам харажат билан кўп ва сифатли маҳсулотлар етиштирсин, ишлаб чиқарсин! Аввало ички эҳтиёжни таъминлаб, кейин хорижга охири кўринмаган карвонлар жўнатсин! Давлат мана шундай ривожланади, халқнинг косаси оқарса, давлатнинг косаси оқаради. Элнинг егани ҳазм бўлса, ишбошиларнинг егани буюради. Монополия қилиб олинган ташкилотлар давлатга бир сўм фойда берса, минг сўмлик зиён беради!\nХуллас, калтакка зўр берадиганмас, каллага зўр берадиган маҳаллар аллақачонлар эди келгани...\n14-10-2021, 09:50, Dunyo\n14-10-2021, 10:13, Iqtisodiyot\n14-10-2021, 20:46, Jamiyat\nЯнгиликлар » Жамият » Калтакка эмас, каллага зўр берсайдик!


Facebook фойдаланувчиларига ўзбекистонлик мактаб ўқувчилари учун видеодарслар тайёрлашни таклиф қилдилар\n06.04.20 10:08\tmsk\nЎзбекистондаги видеодарс. Youtube каналидан олинган лавҳа\nЎзбекистон ижтимоий тармоқлари фойдаланувчилари телевидение орқали намойиш этилаётган мактаб видеодарсларини тузиш ва таҳрир қилиш ишида иштирок этиш имкониятига эга бўлдилар. Бу ҳақда республика Халқ таълими вазири Шерзод Шерматов ўзининг Telegram-каналида маълум қилди. Ушбу таклиф ТВ орқали намойиш этилаётган ўқитиш материалларидаги хатолар миқдори борасида иштирокчиларнинг танқидий шарҳларига жавоб сифатида берилмоқда.\n“Адашмасам, МДҲ давлатлари ичида, айнан Ўзбекистон биринчилардан бўлиб барча синфлар бўйича 3 тилда инклюзив (сурдотаржима билан) онлайн дарсларни ишга туширди”, — дея эслатади Шерматов.\nУнга кўра, кунига ўртача 100 га яқин видеодарслар олинишини инобатга олишимиз зарур. Шу вақтгача эфирга кетган 400 дан ортиқ видеодарслардан, ижтимоий тармоқ фойдаланувчилари томонидан 4-5 та хато топилиб, чайналмоқда. Шунақанги хатолар орасида арифметик мисол ҳам бор (24-4)+20=60”. Вақт қисқа экани, ҳамда карантинни инобатга олиб иштирокчилар қисқартирилгани сабабли хатолар ўтиб кетиши хавфи юқори эди.\nВазир дарслар сифатини кўтариш учун муҳаррир ва педагогларни ҳамкорликка таклиф этди. “Рус тилидаги видеодарсларни намойиш этиш жараёнини такомиллаштиришга имкониятингиз ва хоҳишингиз бўлса, жамоамиз ишида муҳаррир сифатида иштирок этишга таклиф этамиз (видеодарслар эфирга узатилишидан олдин эҳтимолий хатоларни ғалвирдан ўтказиш)”, — дея билдирди Шерматов.\nВазир танқидларга жавоб бера туриб, агар кимда-ким ўзини видеодарслар ўтиб бераётган муаллимлардан кўра ўқув материалларини яхшироқ тақдим этиб бера олиши мумкин деб ҳисобласа, “ўтилган мавзулардан истаган видеодарсини” видеога ёзиб олиб, унинг Facebook саҳифасига қўйилган постига шарҳ сифатида илова қилиб қўйиши мумкинлигини маълум қилди. Шу билан бирга, видеодарслар мазмунига ҳар қандай эҳтимолий ўзгартиришларни киритиш учун камида бир ҳафта керак бўлади, дея аниқлик киритди Шерматов. Фуқароларнинг таклиф билан мурожаат этишлари учун тегишли форма Халқ таълими взирлигининг сайтида жойлаштирилган.\nҚайд этиш жоиз, халқ таълими вазири ўзининг постини рус тилида чоп этган. Шерматов бу қарорини изоҳлар экан, “хатолар борасида норозилик чиқишлари кўпроқ русийзабон аудитория томонидан ва русийзабон гуруҳларда кўтарилаётганини” таъкидлаб ўтди. “Карантинга қарамай, миллий телерадиокомпания студияларида ҳар куни видеодарсларни эфирга узатиш олдидан кўриб назорат қилиш учун яхши муҳаррирларни топа олишимизга ҳамда хатолар борасидаги шовқинлар рус тилидаги дарсларни намойиш этишимизни тўхтатиб қўймаслигига дея умид қиламан”, — дейди вазир.\nЎзбекистонда масофадан туриб ўқитишнинг “онлайн-мактаб” лойиҳаси 30 март кунидан бошлаб ишга туширилди. Ҳар куни учта каналда соат 8.30 дан бошлаб педагоглар томонидан тайёрланган телевизион дарслар ўтказилмоқда. Дарс ўтаётган муаллимлар орасида давлат мукофотлари лауреатлари, дарсликлар муаллифлари ҳамда йилнинг энг яхши ўқитувчиси унвонига сазавор бўлган мутахассислар бор.\nМасофадан туриб ўқитиш COVID-19 коронавирус инфекция пандемияси муносабати билан киритилган карантин чоралари доирасида жорий қилинди.


Россияда банкрот деб эълон қилинган “УзДЭУавто-Воронеж” ширкати қарзлари яна 9,56 миллиардга кўпайиб, жами 21 миллиард рублдан ошиб кетди. Воронеж Арбитраж суди қарорига кўра, энг катта қарз берувчи ташкилот - “Женерал Моторс Ўзбекистон” “УзДЭУавто-Воронеж”ни банкрот қилишни назорат этиб боради.\n“УзДЭУавто-Воронеж”нинг қарзлари 21 миллиард рублдан ошди\nUz-Daewoo ширкатининг Россиянинг Воронеж шаҳрида жойлашган ягона дистрибьютори - “УзДЭУавто-Воронеж”ни банкрот этиш бўйича ишлар давом этмоқда.\nВоронеж вилоят Арбитраж суди куни кеча чиқарган қарорида “УзДЭУавто-Воронеж”нинг қарзи яна 9,56 млрд рубл (~162 млн. АҚШ доллари-таҳр.) га ошганини қайд этди. Суд ширкатнинг навбатдаги қарзи GM Uzbekistan автоконцернига тегишли эканини эътироф қилмоқда.\nВоронеж вилоят Арбитраж суди расмийси Юлия Игнатова Озодлик Радиоси сўровига GM концерни кредитлари қарздор ширкатнинг умумий қарзи ҳажмидан 50 фоиздан ошгани сабабли,GM Uzbekistan банкротлик ишининг асосий назоратчиларига айланганини тасдиқлаб берди.\nШу тариқа, “Женерал Моторс Ўзбекистон”, “УзДЭУ Авто-Уфа”, Россия Федерал Солиқ хизмати, “Зенит” банки, “Автолига-Уфа” МЧЖ ва бошқа қатор ташкилотлар талаблари асосида, дистрибьютор “УзДЭУавто-Воронеж”нинг жами қарзлари ҳажми 21 миллиард рубл ёки 356 миллион АҚШ долларидан ошиб кетиши мумкин.\n“УзДЭУавто-Воронеж” устидан назорат амалиёти 2016 йилнинг 19 августида Санкт-Петербургнинг “Альга-РЭП” ОАЖи ташаббуси асосида суд қарори билан жорий этилган.\n2016 йилнинг декабрида GM Uzbekistan компанияси суд ҳукми орқали “УзДЭУавто-Воронеж” ширкати вақтинчалик вазифасини бажарувчи Роман Богунга қарз берувчилар биринчи йиғилишини ўтказишни тақиқлаган эди, зеро GM қарздор ташкилотга 9,5 миллиард рубл миқдорида даъво талаблари қўяётганини эълон қилганди.\nВоронеж вилоят Арбитраж суди жорий йилнинг январида“УзДЭУавто-Воронеж”нинг бош директори Игорь Давидовга компаниянинг молиявий аҳволи таҳлилини ўтказиш учун зарурий бўлган барча ҳужжатларни вақтинчалик бошқарувчи Роман Богунга тақдим этишни буюрди.\n“УзДЭУавто-Воронеж”га кредит берган қатор банклар ва ташкилотлар компания сунъий равишда ва атайлаб банкрот қилинаётганини тахмин қилди. Бунинг ортидан, 2016 йил охирларида Роман Богун бу масала юзасидан махсус тафтиш ўтказиб, “УзДЭУавто-Воронеж” ширкатининг тарқатилишида “сунъий банкротлик аломатлари мавжудлиги” тўғрисида қарор чиқарган.\n"Корхона тақдирини қарз берганлар ҳал этади!"\nАстанадаги Евроосиё университети доценти, иқтисодчи Сапарбой Жубаев ўзини банкрот, деб эълон қилган тузилманинг кейинги тақдирини, қонунга кўра, унга қарз берган ташкилотлар, банклар ва ширкатлар ҳал этишини гапиради.\n- “УзДЭУавто-Воронеж” Ўзбекистондан машина сотиб олиш учун шу банк ва ташкилотлардан қарз олган. Ширкат Ўзбекистонга маблағни конвертация қилиб, машина сотиб олган. Энди машинани сотиб, қайтариб берай деса, пули йўқ. Чунки Россияда пул қадрсизланиб кетди. Шунда, кредиторлар йиғилиб, ташқаридан бошқарувчи қўйди. Декабр ойларида бу қарз берганлар “Йиғиламиз, корхонани банкрот қиламизми, сотамизми”, деб қарор қабул қилмоқчи бўлганида, Ўзбекистоннинг “AVTOSANOAT INVEST”и “Биз ҳам машина берганмиз!”, деб ўзини қарздорлар қаторига қўшиб қўйишни талаб қилади. Шу тариқа, кредиторлар йиғилишига “AVTOSANOAT INVEST” ҳам қўшилади, деди Сапарбой Жубаев.\nТаҳлилчи корхоналарнинг банкрот бўлишининг турли сабаблари бўлиши мумкинлигини ҳам таъкидлаб ўтди.\nУ одатда, кредит тўлашга, реконструкцияга, маош тўлашга ёки товар ё хом ашё сотиб олиш имкони қолмаган ташкилотлар ўзларини банкрот деб эълон қилишини айтади.\n“Шунингдек, ширкатлар солиқ тўламаслик ёки бошқа тўловлардан қочиш учун ёҳуд эгасини ўзгартириш учун сунъий равишда ўзларини банкрот қилиши ҳолатлари ҳам учраб туради", дея қўшимча қилди иқтисодий таҳлилчи Сапарбой Жубаев.\n"Банкротлик процедураси энди ярмига етди!"\nОзодлик билан суҳбатда, “УзДЭУавто-Воронеж”нинг собиқ бош директори Игорь Давидов ширкатга қўйилаётган талабларнинг асосий қисми асоссиз эканини таъкидлаб, деди:\n- Тўғри, талаб қилинаётган кредитлар миқдори шунчани ташкил этиши мумкин. Аммо, уларнинг асосий қисми ўйлаб топилган, чунки ҳамма максимал талабларини, истаганини қўяди. Лекин бу “жами қарзларимиз шунча экан”, дегани эмас! Суд кўриб чиқади ва улар талаб қилаётган суммани камайтиради ёки умуман бекор қилиши мумкин. Банкротлик жуда мураккаб ва майда иш: қарздорлар рўйхати тузилиши давом этмоқда. Ҳамма қарздорлар аниқлангандан кейин биринчи йиғилиш ўтказилади. Ҳозирча банкротлик процедураси энди ярмига етди, деди Игорь Давидов.\nСПАРК-Интерфакс келтираётган маълумотларга кўра, “УзДЭУавто-Воронеж” Ўзбекистоннинг “Ўзавтосаноат” Акциядорлик компаниясининг AVTOSANOAT INVEST ташкилотига тегишлидир. Ҳозирда AVTOSANOAT INVESTнинг Ўзбекистондаги автомобил заводидаги улуши 75 фоизни, АҚШнинг General Motors(GM)и эса – 25 фоизни ташкил этиши маълум.\nGM Uzbekistan автоконцернининг собиқ директори, "Ўзавтосаноат" ҳиссадорлик компанияси раисининг собиқ муовини Тоҳиржон Жалилов\nUz-Daewooнинг дилерлик тармоқлари ва автосалонларига янги автомобиллар етказиб бериш 2015 йилдан буён амалга оширилмаётгани айтилган.\n“УзДЭУавто-Воронеж” дистрибьюторлик ширкати собиқ эгадоши Тоҳиржон Жалилов автомобил савдоси бозоридаги фирибгарликда айбланиб, Ўзбекистонда тергов остида қолаётгани тўғрисида Озодлик хабар берган эди.\nЖалиловдан ташқари яна камида 10 одам, жумладан унинг ўғли ҳам қўлга олиниб, тергов қилинаётгани хабар қилинди.


Қалб хасталиги ва унинг тузалиш аломатлари\n05:00 / 28.02.2017 2497 pdf Ўқиш режими + -\nИнсоннинг ҳар бир аъзоси ўзига хос вазифани амалга оширишиучун яратилган. Ўша аъзо соғ бўлса, мазкур ишни яхшилаб адо этади. Агар аъзо хасталикка учраса, ўзига хос ишни бажаришга қийналади ёки бутунлай бажара олмай қолади. Қўл хасталанса, ушлаш қийинлашади, кўз хасталанса, кўриш қийинлашади ёки кўриб бўлмай қолади. Шунингдек, қалб хасталанса, у ҳам ўзига хос ишни – илм, ҳикмат, маърифат, Аллоҳ таолонинг муҳаббати, ибодати ва ундан ҳосил бўладиган лаззатланишга халал етади ёки бутунлай маҳрум бўлади.\nЮқорида зикр қилинган илм, ҳикмат, маърифат, Аллоҳ таолонинг муҳаббати, ибодати ва ундан ҳосил бўладиган лаззатланишлар одамни ҳайвондан ажратиб турадиган омиллардир. Демак, инсон ҳайвондан қалби ила ажрайди. Қалбнинг иши эса илм, ҳикмат ва маърифат.\nДунёдаги барча нарсаларни Аллоҳ таоло яратган. Инсон дунёдаги барча нарсалар ҳақида маърифатга эга бўлсаю, Аллоҳ таолони танимаса, ҳеч нарсани билмагандек гап. Аллоҳ таолони таниса, ҳамма нарсани таниган бўлади.\nМаърифатнинг аломати муҳаббатдир. Аллоҳ таоло ҳақида маърифати бор одам У зотга муҳаббат қўяди. Аллоҳ таолога муҳаббати бор қалб соғлом, У Зотга муҳаббати йўқ қалб хастадир.\nҚалб хасталиги яширин бўлиб, уни беморнинг ўзи ҳам сезмайди. Сезганда ҳам даволаш қийинчиликларига сабр қила олмайди. Чунки уни даволаш учун ҳавойи нафсга хилоф иш тутиш лозим. Сабр қилса ҳам ҳозиқ табиб топиш керак бўлади. Қалб беморликларининг табиблари уламолардир.\nҚалбнинг беморлиги даволаниб, соғайиши қандай бўлади? Бунда қайси хасталикдан даволанишига қаралади. Мисол учун, бир қалбни бахиллик хасталигидан даволаш керак. Уни молу мулкни сарфлашни ўргатиш ила даволанади. Аммо эҳтиёт бўлинмаса, сарфлаш ҳаддидан ошиб, исроф даражасига ўтиб кетиши мумкин. Исроф ҳам дард. Демак, бир дарддан бошқа дардга ўтиб кетиши мумкин.\nМақсадга эришиш учун эса мўътадил бўлиш керак. Ана ўшанда бахиллик ва исрофчилик дардларидан фориғ бўлиб соғайган бўлади.\nИкки салбий тараф ўртасидаги мўътадиллик жуда ҳам нозик нарса. Уни аниқлаб олиш қийин. У соч толасидан ингичка ва қиличнинг тиғидан ўткирдир. Ана ўша сироти мустақимда юрган одам бу дунёда ғам қилмаса ҳам бўлади. У охиратда ҳам ўша сиротда бўлади. Мазкур истиқомат қийин бўлганидан бандага ҳар куни кўп марта «иҳдинас-сиротал мустақийм»ни такрорлаш амр қилинган.\nФақатгина яхши ахлоқлардан яхши амаллар содир бўлади. Ҳар бир шахс ўзининг сифатлари ва ахлоқларига диққат билан назар солсин. Нуқсонларини бирин кетин тузатишга ўтсин ва бу ишнинг аччиғига азм ила сабр қилсин. Кейинроқ қилган иши ўзига ёқиб қолади. Бу худди кўкракдан ажратилган бола олдин ажрашга кўнмай, ажрагандан кейин кўкрак тутилса афтини буруштириб қочганига ўхшайди.\n05:00 / 28.02.2017 7400\n05:00 / 28.02.2017 2519\nГУНОҲНИ КЕЧИШНИ СЎРАШ ВА УНИНГ ТАЪСИРИҲеч шубҳа йўқки, ҳамма ишларимни Аллоҳ кузатиб турибди, деб эътиқод қилгувчи мўмин кишининг хатолари кам бўлади. Лекин гоҳда давоми...\n9972 05:00 / 28.02.2017\n1719 20:04 / 04.01.2020\n9405 23:36 / 14.03.2017\nАллоҳ таоло яхши кўрадиган зотлар\nАллоҳ таоло ўзининг Азиз Китобида яхши кўрадиган бандаларининг сифатларини зикр қилган. У зот шундай марҳамат қилади Эй, имон келтирганлар Сизлардан кимки давоми...\n4404 05:00 / 01.03.2017\n81286 11:56 / 10.10.2018


Арғинларнинг биноси Исроилда топилди - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\nАрғинларнинг биноси Исроилда топилди\nИсроилда “Аждодлар изидан” илмий экспедицияси аъзолари муҳим топилмага дуч келди. Қуддуснинг эски қисмида олимлар қозоқларнинг “арғин” уруғи вакиллари қурган қадимий бинони аниқлашди. Объект 13-аср ўрталарига оид. У яхши сақланган бўлиб, шаҳар аҳли ва меҳмонлари учун очиқ.\nРАФИ ҚАСИМОВ, ТАРИХЧИ:\n- Бу одамни Арғун ал-Комилий деб аташган, араб манбаларида шундай ёзилган, унинг исми лавҳада ҳам шундай. Кўриниб турибдики, “Арғун” қозоқ уруғи “арғин” номидан келиб чиққан. Биз бу одамнинг тақдиридан, ким ва қачон уни сотиб олганидан бехабармиз. Биз фақат у султоннинг тикувчиси бўлгани, ромб шаклидаги мато парчаси муҳри саналганини биламиз.\nМамлукларга доир биноларни қадимий Қуддуснинг ҳар бир кўчасида кўриш мумкин. Улар рангдор тошлардан моҳирона ётқизилган нақшинкор фасади билан ажралиб туради. Бу усул “облак” деб аталади. Кираверишда бинони қурдирган одамнинг исми-шарифи, вазифаси ёзилган лавҳа ўрнатилган. Қипчоқ-мамлук даврида йирик шаҳарлар қурилиши ривожланган. Кўп сонли масжидлар, мактаблар ва мақбаралар ҳозирги кунда ҳам ишлаб турибди.\nСАПАР ИСҚАҚОВ, “АЖДОДЛАР ИЗИДАН” ЭКСПЕДИЦИЯСИ РАҲБАРИ:\n– Биз Туркон хотун сағанаси олдида турибмиз. У Хоразмшоҳнинг онаси эди. 1219 йилда мўғуллар келганида, у Эронга қочишга уринган. Кейинроқ хонимни Самарқандда асир олишган. Бироз вақт ўтгач, уни, эҳтимол, Чингизхон озод қилган.\nИудаизмга хос асосий муқаддас маскан – Мусибат девори ҳам Дашти Қипчоқ намояндалари шарофати билан сақланиб қолган. Ҳар йили бу ерга миллионлаб сайёҳ ва зиёратчилар келади.\n- Ушбу маҳобатли иншоотнинг дастлабки тўртта тош қатлами эрамизгача бўлган вақтда, шоҳ Ирод ҳукмронлиги даврида барпо этилган. Юқоридаги етти қавати уммавийлар даврига хос. Навбатдаги 17 қатламни қипчоқ-мамлуклар даврида бизнинг аждодлар қурган. Бу аждодларимиз Қуддус ривожига қандай ҳисса қўшганини яққол кўрсатади.\nҚозоғистонлик олимларнинг фикрига кўра, мамлуклар давридаги Исроил кўпгина очилмаган сирларни ўзида жамлаган. Янада чуқур тадқиқот ўтказилса, янги кашфиётлар қилинишига уларнинг ишончи комил.\nҚозоғистон аёлларининг 1637 нафари – фан доктори\n«Нур Отан» партияси аъзолари ўтган съездда тилга олинган вазифаларни рўёбга чиқаришга тайёр\nҚозоғистонга шифо излаб\n“Нур Отан” партияси съезди


Пойтахтимизда енгил атлетика бўйича паралимпиячилар ўртасида мамлакат чемпионати якунланди. Ўзбекистон Миллий паралимпия ассоциацияси томонидан ташкил этилган турнирда 150 нафардан зиёд спортчи ғолиблик учун баҳслашди.\nТеннисчимиз – бош соврин соҳиби\nҚарши шаҳрида теннис бўйича эркаклар ўртасидаги "Фьючерс" ҳамда Халқаро теннис федерацияси (ITF) мусобақалари тақвимига кирувчи хотин-қизлар халқаро турнирлари якунланди.\nБеш нафар боксчимиз чорак финалда\nБолгариянинг София шаҳрида бокс бўйича ўсмирлар ўртасида давом этаётган жаҳон чемпионатида Ўзбекистон ўсмирлар терма жамоасининг беш нафар аъзоси чорак финалга чиқди.\n"Кичик олимпиада"нинг катта самаралари\nЖиззах, Андижон, Чирчиқ, Нукус ва Термиз шаҳарларида ўтказилган “Баркамол авлод” мусобақаларида Тошкент вилояти ёшлари ҳам фаол иштирок этди.\nПойтахтимизда шахмат бўйича ўсмирлар ва қизлар ўртасида Ўзбекистон чемпионатининг бешинчи тур баҳслари якунланди.\nПойтахтимизда енгил атлетика бўйича паралимпиячилар ўртасида Ўзбекистон чемпионати бошланди.\nНукусда анъанавий “Касаба – тур” веломарафонининг Қорақалпоғистон Республикаси босқичи бўлиб ўтди.\nҚорақалпоғистон Республикаси Амударё туманидаги 3-болалар ва ўсмирлар спорт мактабида 400 нафарга яқин ўғил-қиз спортнинг футбол, кураш, дзюдо, бадиий гимнастика, стол тенниси, енгил атлетика ва шахмат турлари билан мунтазам шуғулланмоқда.\nАндижонда анъанавий “Касаба – тур” веломарафонининг вилоят босқичи бўлиб ўтди.\nТеннисчиларимиз бош соврин учун курашмоқда\nҚарши шаҳрида теннис бўйича эркаклар ўртасидаги "Фьючерс" ҳамда Халқаро теннис федерацияси (ITF) мусобақалари тақвимига кирувчи хотин-қизлар халқаро турнирлари давом этмоқда.\nҲаваскор велоспортчилар баҳси\nСамарқандда анъанавий “Касаба – тур” веломарафонининг вилоят босқичи бўлиб ўтди.\nПойтахтликлар ёшлик ва спорт байрамига тайёр\n“Баркамол авлод” мусобақаларининг бу йил Наманган вилоятида ўтказиладиган финал босқичида пойтахтимиздан ўн тўрт спорт тури бўйича 83 нафар ўқувчи иштирок этади.\nМардлик, шижоат ва жасорат баҳси\nСамарқандда ёнғин ўчириш амалий спорти бўйича вилоят ИИБ Ёнғин хавфсизлиги бошқармаси мусобақаси ўтказилди.\n“Бунёдкор”нинг муҳим ғалабаси\nТошкентнинг “Бунёдкор” жамоаси қитъамиз футбол клубларининг нуфузли мусобақаси – Осиё чемпионлар лигасининг бешинчи турида Саудия Арабистонининг “Ал-Фатҳ” жамоаси билан баҳслашди.\nЧирчиқда Тошкент вилояти касаба уюшмалари ташкилотлари бирлашмаси кенгаши томонидан “Соғлом бола йили” Давлат дастури ижроси доирасида “Касаба – тур” веломарафони ўтказилди.\n“Касаба – тур” ғолиблари аниқланди\nТермиз шаҳрида анъанавий “Касаба – тур” веломарафонининг Сурхондарё вилояти босқичи бўлиб ўтди.\nЁш боксчиларимизнинг дастлабки ғалабаси\nБолгариянинг София шаҳрида бокс бўйича ўсмирлар ўртасида ўтказилаётган жаҳон чемпионатида дунёнинг 105 давлатидан 600 нафардан зиёд спортчи совринли ўринлар ва Хитойнинг Нанкин шаҳрида бўладиган II Олимпия ўйинлари йўлланмалари учун баҳслашмоқда.\nМамлакатимизда жисмонан соғлом ва маънан баркамол авлодни тарбиялашга қаратилаётган алоҳида эътибор самарасида жаҳон спорт майдонларида улкан муваффақиятларга эришаётган ёшларимиз сафи тобора кенгайиб бормоқда.\nБўлажак чегарачилар беллашуви\nНаманганда ўрта махсус, касб-ҳунар таълими муассасалари ўқувчилари ўртасида “Ёш чегарачилар” ҳарбий-ватанпарварлик мусобақасининг вилоят босқичи бўлиб ўтди.\nЖаҳон теннисчилари Қаршида баҳслашмоқда\nҚарши шаҳрида теннис бўйича эркаклар ўртасидаги "Фьючерс" ҳамда Халқаро теннис федерацияси – ITF мусобақалари тақвимига кирувчи хотин-қизлар ўртасидаги халқаро турнирлар давом этмоқда.


Аёл йигирма сантиметрлик киприкларини ўстириб, жаҳон рекордини янгилади – euroasia.me\nАёл йигирма сантиметрлик киприкларини ўстириб, жаҳон рекордини янгилади\nЧоп этилган сана 11.06.2021, 20:10 муаллиф Euro Asia\nХитой фуқароси йигирма сантиметр киприк ўсди ва ўзи илгари ўрнатган жаҳон рекордини янгилади. Бу ҳақда Гиннеснинг рекордлар китоби сайти хабар бермоқда.\n2021 йил 20-майда Гиннеснинг рекордлар китоби мутахассислари Ёу Тсзианхиа кирпикларини ўлчаб, янги жаҳон рекордини қайд этишди. Кирпикларининг ўртача узунлиги 20 сантиметрни ташкил этган, аммо чап кўзининг юқори қовоғидаги энг узун кирпикнинг узунлиги 20,5 сантиметрга тенг эди.\n2016 йилда хитойлик аёл биринчи бўлиб дунёдаги энг узун киприк эгаси сифатида Гиннеснинг рекордлар китобига кирди. Кейин уларнинг узунлиги 12 сантиметрдан кўпроқ эди.\n«Мен 2015 йилда кирпикларим доимий равишда ўсиб боришини англадим. Улар аста-секин узунроқ ва узунроқ бўлади. Кирпикларим нима учун бошқа одамлардан узунроқ эканлигини билиш учун шифокорларга мурожаат қилдим. Улар буни тушунтира олмадилар ва ҳайратда қолдилар », – деди Тсзианси. Унинг сўзларига кўра, у ҳеч қачон маскара ёки кўзойнагини ишлатмайди – узун кирпиклар туфайли кўзлар бўянишсиз ажойиб кўринишга эга.\nАёл нима бўлаётгани ҳақида илмий изоҳ топишга уринди ва сабабларини генетикада излади. Аммо унинг қариндошларидан бирортасида бунақа узун киприклар йўқ. Кейин Тсзианхиа унинг ўзига хос хусусияти Будданинг совғаси деб ҳукм қилди.\nPrevious article Мексикадаги фермадаги ҳуни кўпроқ эрни ютиб юборди ва 2 итни қамаб қўйди\nNext article Байден ва Жонсон Британияда “алданишди”\nАфриканча саломлашиш )(видео)\n«Тилимни қичитма»Каниза Луиза Расулов ҳақида кўпсирларни билишини айтди\nТолибон яна Ўзбекистонда!\n“Нигора, Нигора қўлинг синсин Нигора”(видео)\nДафн маросими отишма маросимига айланиб кетди(видео)\nАфриканча саломлашиш )(видео) 17.10.2021, 08:11\nЎзбекистон «Толибон» билан нимани муҳокама қилди? 17.10.2021, 08:08\n«Тилимни қичитма»Каниза Луиза Расулов ҳақида кўпсирларни билишини айтди 16.10.2021, 15:32\nТолибон яна Ўзбекистонда! 16.10.2021, 15:20\n“Нигора, Нигора қўлинг синсин Нигора”(видео) 16.10.2021, 09:15\nДафн маросими отишма маросимига айланиб кетди(видео) 16.10.2021, 08:53\n“Ёр-ёр” кўрсатувига оид баъзи ҳақиқатлар очиб ташланди(видео) 16.10.2021, 08:50\nБу ҳали ҳам давом этмоқда! Афғонистонда 15.10.2021, 20:31\nФранцузларни нишонга олган “Реал” 15.10.2021, 20:24\nАҚШнинг собиқ президентининг аҳволи оғир 15.10.2021, 20:19\nТолибон уйғурларни даф қилди. 15.10.2021, 20:06\nНима учун бу расм бутун инсониятни қўрқитиши керак? 15.10.2021, 08:56\nВладимир Путин Алексей Навальний нега қамоқда эканлигига изоҳ берди 15.10.2021, 08:36\nИШИДни Афғонистонга кўчириб нимага эришмоқчи? 15.10.2021, 08:31\nДаҳшат! Юриб ўтишга тавсия этилмайдиган кўприклар 15.10.2021, 08:03\nПутин Афғонистонни жуда қаттиқ огоҳлантирди (видео) 14.10.2021, 19:27\nПремъера Disney дунёга машҳур “Уйда ёлғиз” филмининг янги версиясини трейлерини тақдим этди (видео) 14.10.2021, 19:04\nБузуқ ТВ дан хабарлар кетма-кетлиги (видео) 14.10.2021, 19:01\nКосованинг шимолида Сербиянинг Митровица вилоятида вазиятнинг тўсатдан мураккаблашиши. (видео) 14.10.2021, 18:41\nМукаммал жиноят… 14.10.2021, 10:46\nToday's Visits: 2 233


Ўзбек муҳожирлари сони миллионларга етган - 9 Января 2009 - Ҳимоячи\nЯкшанба, 19.09.2021, 08:12\nГлавная » 2009 » Январ » 9 » Ўзбек муҳожирлари сони миллионларга етган\nЎзбек муҳожирлари сони миллионларга етган\nЎзбек ҳукуматини узоқни кўролмаган иқтисодий сиёсат юритишда айблаган инсон ҳақлари фаолларига кўра, ўзбекистонлик меҳнат муҳожирларининг сони миллионларга етган.\nМустақил Инсон ҳуқуқлари ташаббус гуруҳи олиб борган тадқиқот хулосасида айтилишича, мамлакатда яшаш ва ишлаб чиқариш кучларининг ривожланиши учун етарлича шароитлар яратилмагани боис, миллионлаб ишчи кучи хорижга чиқиб кетмоқда.\nТадқиқот муаллифларига кўра, ҳозирда беш миллион ўзбекистонлик хорижда меҳнат қилмоқда ва сўнгги ўн йил мобайнида улар уйларига юборган маблағлар 68 миллиард долларга етган. Улар бу каби хулосага ўтган 8 йил мобайнида олиб борган кузатувлари асосида келганликларини билдиришган.\nТадқиқот муаллифларининг айтишларича, бу каби сиёсат оқибатида мамлакатда бозор иқтисодининг товар-пул муносабатлари буткул издан чиққан. Гиперинфляция қисқа вақт ичида аҳолининг авлодлароша йиғилган ҳамма жамғармаларини еб юборган, сўм асосида ишловчи тадбиркор, хусусий мулк эгалари, ташкилотларнинг айланма маблағлари баҳорда ёққан қордек эриб кетган.\nУларга кўра, Ўзбекистонда ишлаб чиқарувчи кучлар, жумладан, мардикорларга нисбатан ишлаб чиқариш муносабатлари уларнинг инсоний қадриятларига мос равишда бўлмаган. Мардикорларга берилаётган арзимас маош эса, уларнинг оилаларини қашшоқлик ва ночорлик гирдобига етаклаган.\nУзоқ ва яқин хориж\nҲисоботда келтирилган рақамларга мувофиқ, ўзбекистонлик 5 миллион муҳожирдан 4 миллионга яқини Россия, Украина, Қозоғистон ва бошқа МДҲ давлатларида меҳнат қилишади. Қолганлари эса, Корея, Малайзия, Австралия, Буюк Британия, Чехия, Олмония ва Америка каби бошқа хорижий мамлакатлар ҳиссасига тўғри келади.\nТадқиқот муаллифларининг хулосаларига кўра, ўзбекистонлик меҳнат муҳожирлари асосан қурилиш, қишлоқ хўжалиги, тижорат, ижтимоий таъминот ва бошқа соҳаларда бандлар.\nҲисоботда айтилишича, ўз она Ватанини тарк этган беш миллион ишсиз мардикорлар армияси хорижда худди урушда бўлгани каби ё ҳаёт ва ё мамот деб, меҳнат қилишаётир.\nТадқиқот муаллифларига кўра, ўзбекистонлик меҳнат муҳожирлари шу йўл билан нафақат ўз, балкида ишлаб топган пулларини уйга юбориш билан мамлакат тўқнаш келиб турган муаммоларни ҳам ҳал этишади.\nУларнинг айтишларича, мардикорлар томонидан юборилган 68 миллиард АҚШ доллари миқдоридаги маблағ ўзбек сўмини буткул таназзулга учрашдан сақлаб қолган.\nҲисобот муаллифларига кўра, ҳукумат ҳам меҳнат муҳожирларининг муаммоларини тушуниши ва уларни ҳукумат даражасида ҳал қилиши лозим.


EGIZAKLAR BURJI - DAVOLASH\nАвтор Davo На чтение 12 мин Просмотров 180 Опубликовано 01.11.2017\nEGIZAKLAR BURJI ЭГИЗАКЛАР — ЖАВЗО (ЭРАНТИЗ)ЮЛДУЗЛАР БУРЖИ\n22 май -21 июнь оралигида тугилганлар. Меркурий сайёраси бошқаради. Мизожини белгиловчи унсур — ҳаво. Тимсоли —\nЭгизаклар. Буржига хос ранглар — оч сариқ, заргалдоқ, бинафша ранглари. 3, 5, 12, 18 — бахтли рақамлари саналади.\nЭгизаклар юлдуз буржи қиш осмонининг безагидир. Эгизакнинг Ь си — Кастор юлдузи гуруҳи — олтита юлдуздан иборат бўлинувчи системани ташкил қилади. Улар мовийсимон — оқ, ҳароратли юлдузлар гуруҳига тааллуқлидир. Эгизакнинг в си — Поллукс эса навигацияли юлдуздир.\nБу юлдуз буржининг Эгизаклар номи билан аталиши қадимги юнон афсонаси билан боғлиқдир.\nАфсоналарда айтилишича, Спарта давлати ҳукмдори Тиндареянинг Леди исмли соҳибжамол хотини эгизак ўғил кўради. Кастор —\nТиндареядан ва Полидевк (Поллукс) — Зевсдан бўлган эди. Полидевк отаси Зевсдан мангулик олади. Бу икки ака-ука ўзаро беғараз дўстлиги билан шуҳрат топадилар. Улар аргонавтлар (юнон афсоналарида сеҳрли қўйнинг «олтин тери»сини излаб\n«Арго» кемасида Колхидага сафар қилган қаҳрамонлар, жасур денгизчилар) юришлари- да қаҳрамонлик кўрсатадилар.\nЖангларнинг бирида Кастор ҳалок бўлади. Ўз оғасидан ажралмаслик учун Полидевк Зевсдан ўз ўлимини сўрайди. Шундан буён улар ярим йил Аид салтанатида (ер остида), ярим йил эса Олимпда — худолар ҳузурида ўтказишар экан.\n22 май — 21 июнь ўртасида туғилганларни Мерку- рий (Уторуд) сайёраси бошқаради. Бу белги остида туғилганлар нафақат ўз жойини, балки иш жойини, кийимини ва ҳатто ўз севганини ҳам тез-тез ўзгар тириб туради.\nМеркурий сайёраси каби тез ҳаракат қиладилар. Юлий Цезарь каби бир вақтнинг ўзида бир неча ишни бажаришлари мумкин.\nУларнинг аксарияти бир неча тилни ўргана оладилар.\nУлардан ажойиб нотиқ, тижорат мутахассиси, таржимон чиқиши мутугкин. Ҳазил аралаш алдашни ҳам биладилар. Аммо ўз ички сирини ошкор этмайдилар. Бугун кечаги айтган гапига бутунлай тескари фикр айтиш уларга хосдир. Китоб, журнал ва рўзномаларни охиридан бошлаб варақлаб, кўз югуртириб чиқиш уларга хос.\nЭгизаклар белгиси остида туғилганлар хипчадан келган, чаққон бўладилар. Аммо улар ақлий зўриқишдан, қаттиқ чарчашдан асаб касаллигига мубтало бўлишлари мумкин. Ўпкаси, қўли, қўл панжаси ва елкаси Эгизакларнинг заиф жойларидир. Нафас йўлларининг шамоллаши, астма, қон бузи- лиши, ошқозон-ичак касаллиги, ревматизм каби ка- салликлар билан оғриш эҳтимоли бор. Бинобарин, бу касалликлардан эҳтиёт бўлишлари, ўз соғлиқларини, айниқса, нисбатан заиф аъзоларини доимо назорат қилиб туришлари зарур.\nУлар доимо шон-шуҳратга, бойликка, севгига ваяна эришиб бўлмас қандайдир нарсаларга интиладилар.\nАгар сиз бу белги остида туғилган умр йўлдошин- гиздан пайшанба куни бозор қилиб беришни сўрасангиз, у фақат якшанба куни бажариши мумкин. Бир вақтнинг ўзида икки, ҳатто уч кишини севиб қолиши ва уларнинг қайси бири бошқаларидан афзалроқ эканини ажрата олмаслиги ҳам бор.\nПари, Қўй, Арслон, Чаён белгилари остида туғилганлар каби Эгизаклар ҳам кутилмаган вазиятларда ўзларини тута биладилар ва ўз кучини қайта тўплай олишдек туғма қобилиятга эгадирлар. Ушбу буржда туғилганларнинг уддабуронлиги, таваккалчилик ва қалтис ишларга ҳам кўл уришлари кутилади.\nУлардавлатманд бурж вакилларининг иккинчи жуфтидан жой олганлар.20\nЖавзо буржида туғилганларнинг ижобий жиҳатлари: ақлан ривожланган, ҳар қандай фаолиятга қобилиятли, тез фикрлайди ва ҳозиржавоб, бир вақтнинг ўзида бир неча ишни бажара олади, дилкаш, қувноқ ва яратувчи, ижодкор.\nСалбий жиҳати шуки, уларда болаларга хос хусусиятлар: гапга кирмаслик, пала-партишлик, шошма-шошарлик, асабийлик, зиддиятлилик, бир вақтнинг ўзида бир неча ишга ёпишиб, уларни охи- рига етказмаслик ва муқобилликнинг йўқлиги.\nЖавзо ойида туғилган эркаклар\nБу эркаклар ажойиб суҳбатдош, хушчақчақ ва кувноқ, давраларга файз кирита оладиган, ҳазилкаш кишилардир. Улар учун ёлғизликдан даҳшатлироқ нарса йўқ. Ёлғизлик туфайли улар ҳатто ўз жонига қасд қилиш даражасигача бориши мумкин. Камгап, маъюс ва зерикарли кишилар орасида ҳам улар ўзларини ёлғиз сезадилар.\nЭгизаклар белгиси остида туғилган эркакларнинг таъби жуда нозик бўлиб, анча-мунча нарсалар уларнинг дидига мос келавермайди. Ўткир фикрлари, мулоҳазалари, ажойиб кузатувчанлиги, самимийлиги билан атрофдагиларда яхши таассурот қолдиради.\nУшбу белги остида туғилган эркакка турмушга чиқаётган қизлар шуни билишлари керакки, у доимо жумбоқли ва ички дунёси ноаниқдир. Унинг сизга бўлган муносабати, майли ва кайфиятигина эмас, балки ҳаётий мақсади ҳам кутилмаганда ўзгариб қолиши мумкин. Бугун ўз севгисини изҳор қилиб, эртасига учрашувга келмаслиги ҳам мумкин.\nУнга жуда ҳам ёпишиб олмаслик, унинг олдида кўз ёш қилмаслик керак. Шуни яхши билингки, унинг ҳеч ким била олмайдиган ички сири бўлиб, ўз ички кечинмаларини ҳеч кимга, ҳатто энг яқин кишисига ҳам билдирмайди. Яхшиси, унга ҳадеб хиралик қилавермаган маъқул.\nЛекин у билан мулоқотда ўта камгап бўлмаслик ҳам лозим. Ақлу донишда у билан беллаша оладиган, ўзгарганда шунга яраша муомала қиладиган бўлсангиз, ҳаётингиз қизиқарли ва қувноқ кечади.\nЭгизаклар белгиси остида туғилган эркаклар болаларга меҳрибон. Хўжалик юритишни, меҳмон кутишни яхши кўради. Ўзига эътибор билан қараб, бошқаларга ёқишни, базми жамшидни севади.\nБундай эркак рашк қилмайди. У кўпроқ бошқаларни тинглайди, кузатади ва уларни тушунишга ҳаракат қилади. Унинг севгиси кўпинча ҳавойи бўлади. У бир вақтнинг ўзида икки-уч аёлнинг қалбини ром этишга интилади. Бундай шахснинг турмуш зфтоғи севгиси барбод бўлишини истамаса, 5чпа аёлнинг барча ҳусусиятларини ўзида жам қила олиши даркор.\nЭгизаклар буржида туғилган эркаклар ёшлигида сахий бўлса, кексайганда жуда зиқна бўлиб қолади. Бироқ, мол-дунё тўплашга ҳирс қўймайди. Унинг асосий хусусияти ўзининг зпгкир ақлини намоён қилиш орқали янги ғояларни, фикрларни яратишдир.\nУнинг ҳаётида севгининг жисмоний жиҳати асосий ўрин тутмайди. Шунинг учун бу белги остида туғилган турмуш зфтоғингизнинг қалбига йўл топиш, уни жисмонан, ҳирсий жунбзгшга келтириш 3Г43Ш, энг аввало, ақлан ва руҳан уйғунлик топа билишингиз зарур.\nЖавзода туғилган эркакларнинг жинсий ривожланишида, ҳирсий ҳиссиётида муайян ҳаётий тажриба жуда кам аҳамият касб этади. Чунки у хаёлпараст бўлиб, кўпинча воқеликдан ажралган пуч хаёллар, тасаввзфлар оғушида яшайди. Жинсий муносабатда\nжўшқин эҳтиросни у қадар ҳис эта олмайди. Ишқ базмида дарҳол қониқиши мумкин ва шундан сўнг жуда тез ва қаттиқ ухлаб қолади.\nҲирсий жазава унга ёт бўлиб, бу тўғрида эшитга- нинигина билади, холос.\nЖавзо ойида туғилган аёл (қиз)лар\nУшбу ойда туғилган қизлар кеч вояга етадилар. Вояга етганда эса бир вақтнингўзида икки йигитни ёқтириб қолиши мумкин. Аммо қайси бирини бошқасидан устун қўйишини ўзи ҳам била олмай гаранг бўлади.\nАгар шу ойда туғилган қиз ўз эҳтиросини бошқара билмаса, ҳаёти давомида анча қалтис хатоларга йўл қўйиши мумкин.\nАгар сиз бир неча аёлнинг хусусиятлари мужассамлашган қизга уйланмоқчи бўлсангиз, бу «эгизаклар» белгисидаги қиз(аёл)дир. У жуда яхши ўртоқ, ҳар томонлама ривожланган, ақлли, ғайратли, меҳрибон ва талабчан, орзуларга бойдир. У билан сиз ҳеч қачон зерикмайсиз.\nШуни ҳам таъкидлаб ўтмоқчимизки, бундай аёллар характери жиҳатидан бир-биридан фарқ қиладилар. Айримлари эрнинг барча талабларига кўниб, яхши маслаҳатчи ҳам бўла оладилар. Бироқ баъзилари қалтис ишларга аралашиб қолиши, кўча-кўйда бевақт юравериши мумкин. Бошқалари рўзғор юмушларидан зерикиб, на уй-жойга ва на идиш-товоққа қарайди.\nЖавзо буржи остида туғилган аёлларнинг яна бир тоифаси бола-чақа билан овора бўлади, мактабда ишлашни хуш кўради. Болаларга нисбатан қаттиққўллик қилмайди. Бундай оналарнинг болалари эркин, мустақил бўлиб ўсадилар.\nЯна шундай аёл-эгизаклар борки, улар яхши уй бекаси бўлиб, меҳмондўст, хонадони гавжум, тез-тез\nкелди-кетди бўлиб туришини хуш кўради, яхши кийинишга, ораста юришга ишқибоз. Умр йўлдоши ёки севган йигити билан кўнгилхушлик қилишни, кино ва театрларга, концертларга бирга боришни ёқтиради. Унга ўзини кўз-кўз қилиш ҳисси ҳам ёт эмас.\nЖавзо ойида туғилган аёл(қиз)ни бирор муҳим нарса билан шуғулланишга жалб қилиш қийин. У жудаям хаёлпараст бўлиб диққатини бир нарсага жамлай олмайди. Шундай қизга уйланмоқчи бўлсангиз, унинг қуйида санаб ўтилган аломатларига эътибор беришингиз керак: ҳозиргина сизга қойил қолиб турган умр йўлдошингиз бир зумда сизни танқид қилишга, таъна-дашномга ўтиши мумкин, чунки юқорида таъкидлаганимиздек, у кайфият кишиси.\nБу аёл ўзини ёлғиз бир кишига бағишлаши қийин. Чунки у сизда камчиликни, етишмовчиликни кўра олади ва сиздан топа олмаган фазилатларни бошқалардан ахтаради. Бироқ бунинг учун уни айбламаслик, балки уни тушуниш даркор. У қалбида доимо кечиб турган зиддиятдан азобда юради. Лекин айни маҳалда қувноқ ва дилкашдир. Жавзо ойида туғилган аёллар кўпинча кўзга яқин, ақлли ва ўзига хос бўлади. У яхши суҳбатдошдир. Бошқа ҳеч бир аёл сизни ўзига унингдек каби ром эта олмайди.\nАгар бу аёл сизга вафодор бўлишини истасангиз, унга кўпроқ эътибор беринг, дилини овланг.\nШундагина унинг муҳаббатига сазовор бўлишингиз мумкин. Ҳам ақлий, ҳам руҳий, ҳам жисмоний фазилатларингизни унинг фазилатлари билан ўзаро уйғунлаштира билишингиз зарзф. Шуни унутмангки, бу аёлнинг диди юқори бўлиб, сайру саёҳатни, тўлиб-тошиб яшашни ёқтиради. Мушқул аҳволга тушиб қолганингизда доно фикр ва маслаҳатлари билан жонингизга оро киради.\nАёл-эгизаклар ҳаётнинг турли синовларига сабот билан дош беришади, ҳурофотдан йироқ яшашади. У моддий ва маънавий жиҳатдан мустақилдир.\nЖавзо буржида туғилган қиз(аёл)лар ўзлари орзу қилган бахтга камдан-кам эришадилар. Кўпинча уларнинг ҳаёти фожиали тугайди. Хаёлий маъшуқини бир умр излагани ҳолда ўз ҳаётидан қониқмай яшайдилар. Орзуси рўёбга чиқиб, дилидаги одамини топа олсалар, ҳаёт улар учун жаннатга айланади. Бироқ, бу камдан-кам рўй берадиган ҳодисадир.\nЖавзо ойида туғнлган болалар\nНужум илми хулосасига кўра, 22 май — 21 июнь оралиғида эгизаклар кўп туғилади. Уларни Меркурий сайёраси бошқарганлиги туфайли юришни, ҳатто эмаклаб юришни ўрганиб олишлари биланоқ серҳаракат бўлиб қоладилар.\nЖавзо ойида туғилган бола улғайиб борган сари бесабр, беқаноат бўлади. Бир вақтнинг ўзида бир неча ишни бажаришга ҳаракат қилади. Ўқиш- ёзишни тез ўрганиб олади. Ўз фикрини қоғозгаяхши туширади. Кўпроқ расм чизиш ёки мусиқа асбобларни чалишни ёқтиради. Диққатини бир нарсага узоқ вақт жамлай олмай, тез чалғийди. Агар ўрганаётган предмети қизиқтирса, диққатини тўплай олади ва уни тез ўзлаштирнб олади. Асаб тизими нозик бўлганлиги сабабли салгина шовқин ҳам салбий таъсир қилади. Айниқса, бола ухлаётганда иложи борича тинчлик сақланиши керак.\nТурли-туман машғулотларни, хилма-хил овқатдан татиб кўришни ёқтиради. Бироқ чўмилишни хуш кўрмайди.\nҚалби жуда тез жунбушга келади. Шунинг учун унга ҳар хил қўрқинчли эртакларни, тарихий воқеаларни айтавериш керак эмас. Қўрқинчли киноларни ҳам кўришига рухсат берманг.\nУнинг тарбиясининг яна бир қийин томони шуки, у бир вақтнинг ўзида бир неча ишни бажаришга киришиб, бирортасини ҳам охирига етказмайди. Шунинг учун сабр-бардош билан унинг диққатини бир жойга тўплашга ва бошлаган ишини охиригача етказишга ўргатиш зарур. Агар бунга эришилса, унинг келажаги анча порлоқ бўлади.\nБу болани жуда ёшлигидан ўзаро ишонч асосида тарбиялаб бориш зарзф. Акс ҳолда уни тушуниш борган сари қийинлашади. Уни ҳаргиз алдай кўрманг. Чунки идрокли бўлганлиги сабабли алданганини билиб, сизга нисбатан ишонч, ҳурмати йўқолади.\nУни зўрлаш, бирон нарсага мажбур қилиш ҳам ярамайди. Бунда сизни алдашга ўрганиб қолади. Алдашга ўрганиб қолса борми, уни тузатиш қийин бўлади. Яхшиси, тарбияда тўғри тушунтириш орқали унинг ақлига ва мантиқий хулоса чиқариб иш тути- шига эътибор беринг.\nЖисмоний ривожланишига ҳам алоҳида эътибор бериш керак. Чунки бу болалар жисмоний тарбия ва спортга у қадар қизиқмайдилар. Очиқ ҳавода кўпроқ бўлиш ва турли жисмоний машқлар билан шуғулланиши мақсадга мувофиқдир.\nЭгизаклар белгисидаги болаларнинг яшовчанлик имконияти ўртача. Шамоллашдан эҳтиёт қилмоқ уни ҳар қандай касалликдан сақлашнинг гаровидир. Ёшлигида томири тортишиб чангак (акашак) бўлиб қолиши мумкин. Бундай ҳолларда эсанкираш ярамайди. Болани қорни билан ётқизиб, бошини ён томонга қаратиб шифокор чақириш керак.\nАқлан ва жисмонан зўриқишдан уларда бош оғриғи пайдо бўлиб, асабийлашишлари мумкин. Улар учун иложи борича тинчлик, хотиржамлик зарур. Айниқса, уйқуга кетишидан аввал.\nЖавзо ойида туғилган бола ўзига хос бўлиб, ҳар нарсани ўзича бажаришга интилади. Ўз мақсадига эришиш йўлида ўйлаб топган усулларидан фойдаланади. Бировнинг маслаҳати бўйича иш қилишниёқтирмайди. Уларнинг ичида чапақайлари ҳам кўп учрайди. «Эгизаклар» чапақай бўлса, ўнг қўлда иш қилишга зўрламанг. Бу унинг асабига салбий таъсир кўрсатади.\nЭгизаклар жуда асабий бўлиб, тез ҳаяжонга тушади.\nШунинг учун уни кўрқита кўрманг ва қоронғи хонада, ташқарида ёлғиз қолдирманг. Уйқуга кетишидан аввал қўрқинчли эртак тинглаши, кинофильмлар кўриши мумкин эмас.\nШуни унутмангки, пассивлик, зерикиш ва бекорчилик — сиз учун ҳам, унинг учун ҳам кўнгилсизлик келтириб чиқаради.\nЭгизакларни диққатни бир жойга тўплашга ўрга- тиб бориш зарур. Бошлаган ишини охирига етказгандан сўнггина бошқасига киришишга кўникма ҳосил қилиш керак.\nУ билан муносабатда, суҳбатда етук кишидек муомала қилинг. Акс ҳолда у сизни ҳурмат қилмай қўяди.\nДоимо маънавий озуқага муҳтож бўлади. Шунинг учун ҳар вақт уни нима биландир машғул қилиб қўйинг.\nБошқаларнинг қилган яхшилигини, хизматини қадрлашга ва бундан миннатдор бўлишга ўргатинг. Уларда бундай хусусият у қадар ривожланмаган.


Worldnews.uz - Ўзбекистондаги 7 шаҳар республика бўйсунувидаги шаҳарларга айланди\nТошкентдаги бекатларга электрон таблолар ўрнатилмоқда\n17 Июн, 2019 58\n17 Июн, 2019 35\n“Меҳрибонлик уйлари” болалари учун ОТМла...\n17 Июн, 2019 20\nЎзбекистондаги 7 шаҳар республика бўйсунувидаги шаҳарларга айланди\nWorldnewsСиёсат12 Июн, 2019 09:06\nЎзбекистондаги 7 та шаҳар республика бўйсунувидаги шаҳарларга айланди. Бу ҳақда “Ҳуқуқий ахборот” канали маълум қилди.\nТошкент вилоятининг Ангрен, Бекобод, Олмалиқ ва Чирчиқ шаҳарлари, Сирдарё вилоятининг Ширин шаҳри, Навоий вилоятининг Зарафшон шаҳри ва Сурхондарё вилоятининг Шарғун шаҳарчаси Республика бўйсунувидаги шаҳар ва шаҳарчалари бўлди. Бу ҳақда президентнинг 2019 йил 4 июнь куни қабул қилинган “Республика бўйсунувидаги шаҳарларни комплекс ижтимоий-иқтисодий ривожлантириш бўйича қўшимча чора-тадбирлар тўғрисида”ги ПФ-5738 сонли фармонида белгиланган.\n“Фармонга мувофиқ, Вазирлар Маҳкамаси тузилмасида 12 та штат бирлигидан иборат Республика бўйсунувидаги шаҳарларни ижтимоий-иқтисодий ривожлантириш бўлими ташкил этилди. Бўлим фаолияти Бош вазир томонидан мувофиқлаштирилади.\nШаҳарларни ривожлантириш бўйича амалга оширилган ишлар ҳар чоракда Вазирлар Маҳкамаси Раёсати йиғилишларида кўриб чиқилади”, дейилади Адлия вазирлигининг Телеграмдаги “Ҳуқуқий ахборот” каналида.\nЭслатиб ўтамиз, аввалроқ, Тошкент вилоятининг 4та ҳудудий бирлиги вилоятдан ажратиб олингани тўғрисида хабар берилганди.\nЎзбекистонда илк пулли йўл қайси ҳудудда қурилиши аниқ бўлди\nШавкат Мирзиёев Ангрен темир йўл вокзалини очиб …\nШавкат Мирзиёев Тошкент вилояти иқтисодиётини ривожлантириш бўйича вазифаларни белгилаб …\nМирзиёев: “Тошкент вилоятида қуруқ гап. …\nПрезидент Тошкент вилояти ҳокимини …\nЎзбекистонда газ ва электрнинг нархи нега оширилмагани айтилди\nИспанияда футбол чемпионати якунланди...\n19 Май, 2019 104 0\nНишонга урилган сўзлар...\n20 Апр, 2019 285 0\n24 Май, 2019 149 0


Халқ демократик партияси Марказий Кенгаши Ижроия қўмитасининг кенгайтирилган мажлиси тўғрисида | Ўзбекистон Халқ демократик партияси\nХалқ демократик партияси Марказий Кенгаши Ижроия қўмитасининг кенгайтирилган мажлиси тўғрисида\n2021-07-27 20:00:34 1988\n2021 йил 27 июль куни Ўзбекистон Халқ демократик партияси Марказий Кенгаши Ижроия қўмитасининг кенгайтирилган мажлиси бўлиб ўтди.\nУнда ЎзХДП Марказий Кенгаши Ижроия қўмитаси аъзолари, Ўзбекистон Республикаси Олий Мажлиси Қонунчилик палатасидаги партия фракцияси аъзолари, партия Марказий Кенгаши, вилоят ва туман (шаҳар) кенгашлари масъул ходимлари ОАВ вакиллари иштирок этди.\nМажлисда Халқ демократик партиясининг Ўзбекистон Республикаси Президенти сайлови кампаниясида фаол иштирокини таъминлаш билан боғлиқ долзарб масалалар муҳокама қилинди. Партия Марказий Кенгаши раиси Улуғбек Иноятов партия ташкилотлари олдида турган долзарб вазифалар ҳақида маъруза қилди.\nТаъкидландики, Ўзбекистон Халқ демократик партияси мустақил Ўзбекистон тарихидаги барча парламент ва Президентлик сайловида иштирок этган ягона сиёсий партиядир. Шунинг учун партиямиз Президент сайловида фаол қатнашиши бўйича биринчи бўлиб жамоатчиликка маълум қилган эди.\nОктябрь ойида бўлиб ўтадиган сайлов аввалги сайловлардан тубдан фарқ қилади. Чунки, бугунги кунда сиёсий партияларнинг ҳокимиятга, ғоя ва мақсадларини амалга оширишга интилиши кескин кучайган. Сиёсий кураш ва рақобат майдонида фаолиятимизни янгича ғоялар ва стратегик мақсадлар билан кучайтиришимиз зарур, деди партия етакчиси.\nМажлисда Ўзбекистон Халқ демократик партиясининг 2021 йил 24 октябрда бўлиб ўтадиган Президнет сайловида иштироки билан боғлиқ асосий тадбирларнинг календарь режаси, партиянинг марказий сайлов штаби, ваколатли вакилни белгилаш тўғрисидаги масалалар кўриб чиқилди.\nЯнгича сиёсий муҳитда ўтадиган сайловда партиянинг янги сиёсий рекламаси ва мафтункор имижини яратиш билан боғлиқ масала ҳам қизғин муҳокама этилди. Партия Марказий Кенгашида тузилган махсус ишчи гуруҳи бу йўналишда чуқур таҳлилий иш олиб борди, жаҳон мамлакатлари сиёсий партиялари тажрибалари ўрганилди, давлатчилик ва сиёсий мафкуралар тарихи тадқиқ қилинди.\nМажлисда ишчи гуруҳи партиянинг янгича сиёсий брендини яратиш, логотипини янгилаш бўйича амалга оширилган ишлар хусусида маълумот берди. Янги Ўзбекистонда сиёсий жараёнларда катта янгиланишлар, ўзгаришлар рўй бераётгани, Ўзбекистон Халқ демократик партияси рақобат майдонида кучли позицияга эга бўлишга интилмоқда. Мутахассис ва экспертлар, фаоллар ҳамда фахрийлардан партиянинг кўп йиллик рамзларини ўзгартириш бўйича 30 га яқин таклифлар олинди. Ишчи гуруҳ узоқ муҳокамалардан сўнг танлаган таклифлар бўйича фикр-мулоҳазалар ҳам тингланди.\nМажлис иштирокчиларга тақдим этилган партиянинг янги логотип лойиҳаларидан бири параллелограмм шаклида бўлиб, бинафша рангда акс эттирилган, марказида “XDP” деган ёзув оқ фонда ёзилган.\nРамздаги бинафша ранг – меҳр-оқибат, саховатлилик рамзи бўлиб, етакчилар, лидерлар ранги ҳисобланади. Ушбу ранг партия ўз электорати вакиллари манфаатини ҳимоя қилишга, уларнинг орзу-интилишларини рўёбга чиқаришга ва қўллаб-қувватлашга доимо тайёр эканлигига ишорадир.\nМажлисда кун тартибидаги масалалар юзасидан музокараларда сўзга чиққанлар партия олдида муҳим вазифалар тургани, уларнинг ижросини юқори савияда, уюшқоқлик билан бажариш лозимлиги, бу жараёнда партия аъзоларидан қатъият ва фаоллик талаб этилишини таъкидлашди.\nЯкунда 2021 йил 24 октябрда бўлиб ўтадиган Ўзбекистон Республикаси Президенти сайловида Ўзбекистон Халқ демократик партиясининг иштирок этиши мақсадга мувофиқ деб топилди.\nЎзбекистон Республикаси Сайлов кодекси 63-моддасига мувофиқ Марказий сайлов комиссиясига Ўзбекистон Халқ демократик партиясининг Ўзбекистон Республикаси Президенти сайловида иштирок этиш юзасидан ариза билан мурожаат этиши тўғрисида қарор қабул қилинди. Партиянинг сайловда иштироки бўйича асосий тадбирларнинг календарь режаси тасдиқланди. Шунингдек, мажлисда Халқ демократик партиясининг ваколатли вакили белгиланди.\nЎзбекистон Халқ демократик партияси Марказий Кенгашининг IV пленуми Тошкент шаҳрида чақириладиган бўлди.


Тожикистон авиакомпанияси Бухорога биринчи парвозини амалга оширди - 29.07.2018, Sputnik Ўзбекистон\nТожикистон авиакомпанияси Бухорога биринчи парвозини амалга оширди\nSomon Air "Душанбе – Бухоро – Душанбе" йўналишида биринчи парвозини амалга оширди. Келажакда Самарқандга ҳам парвозлар йўлга қўйилиши кутилмоқда. 29.07.2018, Sputnik Ўзбекистон\n19:37 29.07.2018 (янгиланди: 19:41 29.07.2018)\n© Flickr / Lars SteffensСамолет таджикских авиалиний "Somon Air"\nSomon Air "Душанбе – Бухоро – Душанбе" йўналишида биринчи парвозини амалга оширди. Келажакда Самарқандга ҳам парвозлар йўлга қўйилиши кутилмоқда.\nТОШКЕНТ, 29 июл - Sputnik. Тожикистон миллий авиакомпанияси тарихда биринчи бор Бухорога парвоз қилди, деб хабар қилмоқда Sputnik Тожикистон.\n“Парвоз 28 июль куни Boeing самолётида амалга оширилди. Парвоз давомийлиги 45 дақиқа, нархи 72 долларни ташкил қилди”, - дейилган хабарда.\nБу Тожикистон авиакомпаниясининг Бухорога амалга оширилган тарихда биринчи парвози бўлди. Бироз олдин компания Самарқанд йўналишида ҳам парвозларни йўлга қўйишини эълон қилган эди.\nЭслатиб ўтамиз, 1992 йилдан сўзнг Ўзбекистон ва Тожикистон орасида барча парвозлар бекор қилинган эди. 25 йиллик танаффусдан сўнг 2018 йилнинг 11 апрелдан бошлаб Тошкент ва Душанбе орасида доимий авиақатнов қайта тикланди.


Ўзбекистон далаларига Марокаш чигирткалари тарқалиши мумкинми? – Bugun.uz\nЖамият - 11:27 · 15.05.2022\nЎзбекистон далаларига Марокаш чигирткалари тарқалиши мумкинми?\nҚирғизистоннинг Акси тумани далаларида Марокаш чигирткаси кўпайиб кетгани ва унга қарши чоралар кўрилиши маълум қилинди. Қишлоқ хўжалиги вазирлиги мазкур чигиртка галасининг Ўзбекистонга кириб келиш хавфи тўгрисида маълумот берди.\nФото: «Animals Peace»\nҚайд этилишича, Ўзбекистон шароитида зарарли чигирткалар хавфини бартараф этиш юзасидан ҳар йили куз ойларида кузги, эрта баҳорги кузатув назорат ишлари олиб борилади, чигирткаларнинг қишлов муддати тугаши, тухумдан чиқиш муддатлари тўғрисида кўп йиллик кузатув асосида кимёвий кураш тадбирлари режалаштирилади ва ўз вақтида ташкил этиш чоралари кўрилади. Ўзбекистонда африка чигирткалари босиб кетиши хавфи тўғрисида хабарлар кузатилмаган.\nРеспубликада ҳозирги пайтда чигирткаларга қарши кураш тадбирлари давлат бюджетидан таъминланадиган Ўсимликлар карантини ва ҳимояси агентлиги таркибидаги чигирткаларга қарши кураш хизматлари томонидан амалга оширилади. Чигирткалар Ўзбекистон ҳудудига тарқалиши мумкин. Ҳозирга қадар чигирткаларни бошқариш механизми ҳеч бир давлатда ишлаб чиқилмаган. Бу хабар огоҳликка чақиради.\nТаъкидланишича, ҳар йилгидек қўшни давлатларнинг чегарадош ҳудудларидан Ўзбекистон ҳудудига зарарли чигирткаларнинг учиб ўтиш хавфи мавжуд бўлиб келган. 2022 йилда 50–60 минг гектар майдонга учиб ўтиш хавфи мавжуд. Шундай ҳолат юзага келганда, барча техника воситалари мобилизация қилиниб, кенг қамровли кимёвий ишловлар ўтказилиб, уларнинг кенг майдонларга тарқалиши хавфини бартараф этиш чоралари кўрилади.\n2022 йилнинг апрель–май ойларида Фавқулодда вазиятлар вазирлиги билан, ҳудудий ҳокимиятлар иштирокида Қорақалпоғистон Республикаси ва вилоятларда «Зарарли чигирткаларга қарши курашиш» мавзусида махсус-тактик ўқув машқлари ҳамда профилактик тадбирлар ўтказилган, чигирткаларга қарши кураш мавсумига тайёргарлик бўйича бир қатор амалий тадбирлар ўтказилган.